Lembutnya Hati Seorang Isteri Itu Ada Tarikh Luputnya. Bila Sampai Waktu Tersebut, Dia Akan Tutup Buku Lama & Buka Buku Baru. Mungkin Nama Kita Tiada Lagi

Hati seorang isteri dan suami sememangnya tidak sama. Kalau suami lebih cool, berbeza pula dengan isteri. Hati seorang isteri sememangnya perlukan sokongan kuat dibelakangnya.

Nak beli jiwa isteri bukannya susah, hargainya selalu. Cukup hanya mendengar luahan atau memberi isteri ruang untuk melepaskan kepenatannya. Simple tapi percayalah, isteri amat menghargainya.

Namun, tak ramai lelaki bergelar suami yang mengambil berat soal ini. Mereka anggap dengan menyediakan keperluan secukupnya sudah memadai, sedangkan isteri itu orang biasa. Punya naluri dan keinginan untuk bermanja dan dimanjai.

Tidak bermakna isteri yang sebegini sifatnya mahu berlebih-lebih atau mengada-ngada, tetapi kalau suami fahami kepenatan isteri pun sudah cukup memadai.

Menjadi suami tidaklah semudah yang disangkakan. Namun tidak juga sesukar yang dihebahkan. Apa yang lebih penting adalah komunikasi sesama pasangan dan sabar melayani permintaan yang munasabah.

Hati isteri itu lembut…

Jahat mcm mana pun suaminya, dia tak pernah lupa dari menjalankan tanggungjawabnya sebagai seorang isteri…

Biarpun suaminya tak reply mesej, call tak angkat, selalu balik lambat dan tak pernah dgr bila dia bercakap, dia tetap masak utk suaminya…dia tetap basuh baju suaminya…dia tetap melayani suaminya bila diminta…

Tak pernah dia lupa daripada melakukan tugas2 seorang isteri biarpun suaminya sering memarahinya, menghinanya, memaki hamun dirinya, memukulnya dan menzaliminya, namun dia tetap ada bila suami perlukannya…

Suami tak bagi duit, dia usaha cari duit…suami tak beli kelengkapan dapur, dia guna apa yg ada…suami tak sediakan mesin basuh, dia basuh menggunakan tangan…suami takde duit, dia hulurkan dgn menggadaikan apa yg ada pd dirinya…dia cari alternatif dgn menggunakan apa jua pilihan yg ada sahaja dan tidak menuntut lebih2 drpd suaminya…

Sebab hati seorang isteri itu lembut…sebab tu dia mampu bersabar…sebab tu dia mampu bertahan…sbb tu dia mampu utk terus menjadi isteri walaupun suaminya tak benar2 menjadi seorang suami seperti yg diharapkannya…

Tp ingat, lembutnya hati seorang isteri itu ada tarikh luputnya dan bila smpai waktu tersebut, dia akan tutup buku lama, buka buku baru dan nama kita mgkin tiada lagi di setiap helaian muka surat didlm buku tersebut…

Kita dah menjadi sejarah utk dirinya…sejarah yg terlalu pahit utk dikenang.


Rahsia Wanita Jaga Bahagian Dalaman Agar Sihat & Bersih!

Manfaat air rebusan herba dalam penjagaan  dalaman wanita bukanlah perkara baharu malah sudah sekian lama diamalkan sejak zaman berzaman.

Salah satunya adalah sebagaimana yang dikongsikan ini. Jom semak.

Air Rebusan Paling ‘Keras’, Inilah Rahsia Wanita Dulu-dulu Tetap Cantik Luar & Dalam

Rebusan ini seeloknya diamalkan setiap seminggu ke 10 hari sekali.

REBUSAN SIRIH & DAUN INAI
3 atau 5 helai daun siriih.
Segenggam daun Inai.
Direbus dgn 3 gelas air dan jadikan sehingga 1 gelas air. Minum bila sudah suam.

Rebusan ini sesuai paling sesuai digunakan bagi perempuan yang mengalami keputihan dan lendiran yang banyak. Juga berbau.

Elok diamalkan selepas haid.

REBUSAN HALIA, SERAI, CENGKIH & KUNYIT
2 / 3 batang serai diketuk
3cm halia (tua/muda) diketuk
2cm kunyit diketuk
Sedikit kulit kayu manis / bunga
Cengkih / bunga lawang
Daun pandan sehelai
Sedikit gula batu (boleh diganti madu jika suka)

Rebusan ini seeloknya diambil setiap kali sebelum atau selepas haid. Cukup sekali sebulan sahaja. Bagus untuk mewangikan tubuh badan wanita dalaman dan luaran.

Segala resepi dan ramuan di atas, anda boleh amalkan mengikut kepada keperluan dan kesesuaian badan anda. Tidak disyorkan ambil setiap hari. Sila aturkan mengikut keperluan badan sendiri.

Ini adalah amalan untuk penjagaan kesihatan terutama bagi menjaga dalaman badan dan menyegarkan urat saraf. Membuang toksid dan lemak.


Sibuk Menyanyi Tapi Akademik Tak Tinggal! Zaki Yamani Aim 7A Untuk SPM, Pasang Cita-Cita Jadi Pensyarah

Baru sahaja dinobatkan sebagai juara Famili Duo bersama abangnya, Zaki Yamani,17, tetap utuh dengan pendiriannya mahu berjaya dan seimbang dalam pendidikan.

Memetik laporan Media Hiburan, Zaki kini sedang sibuk tekun mengulang kaji pelajaran kerana bakal menduduki peperiksaan Sijil Pelajaran Malaysia (SPM) 2023.

Sedar dengan kesibukan sebagai seorang penyanyi dan pelakon, pemilik nama Ahmad Zaki Yamani Jamal Ubaidillah mengambil inisiatif dengan mengikuti kelas tambahan di pusat peningkatan akademik dan pakar dalam membantu pelajar SPM (PTTI) sejak penghujung tahun lalu.

Zaki yang juga anak kepada raja pop Malaysia, Jamal Abdullah memberitahu dia menyasarkan 7A dalam SPM akan datang. Namun, dia tetap bersyukur sekiranya tidak mendapat apa yang disasarkan.

“Untuk SPM 2023, saya menyasarkan 7A. InsyaAllah, kalau ada rezeki. Kalau tidak dapat, tak apa. Apa yang penting semua subjek lulus,”ujarnya yang bercita-cita menjadi seorang pensyarah.

Disebabkan itulah dia mengikuti kelas PTTI bagi memantapkan lagi penguasaan lima subjek iaitu Bahasa Melayu, Bahasa Inggeris, Sejarah, Matematik dan Sains.

“Saya mengikuti kelas di PTTI sebab mahu memberi fokus pada lima subjek. Ini kerana, saya mahu ‘kejar’ semula pelajaran yang banyak tertinggal ekoran terbabit dengan kerjaya seni.

“Saya fikir, sibuk macam mana pun saya bekerja, pelajaran tetap menjadi keutamaan,”ujar Zaki.

Selain itu, Zaki juga mahu menunjukkan contoh terbaik baik dalam segala hal terutama disiplin dan tingkah laku kepada semua pelajar di PTTI memandangkan dipilih sebagai ikon akademik berkenaan.

“Sejujurnya saya sangat teruja apabila PTTI ambil saya sebagai ikon mereka. Saya tak pernah dapat tawaran macam ini. Jadi, sebagai ikon saya kena buktikan layak digelar ikon.

“Sebab itu saya kena belajar bersungguh-sungguh kerana orang akan berikan perhatian pada kita. Bukan saja pelajaran tapi juga disiplin dan tingkah laku kita. Seperkara yang saya suka di PTTI adalah mereka ajar kita lebih berdisiplin untuk datang ke kelas mengikut jadual ditetapkan,”katanya lagi.

Dalam pada itu, Zaki meluahkan kesyukuran kerana bertuah dikurniakan rezeki barisan tenaga pengajar yang ‘sporting’ dan banyak membantu termasuk rakan-rakan di situ.

Sementara itu, Zaki menitipkan pesanan buat semua orang terutama golongan selebriti yang masih bersekolah untuk meluangkan masa mencari ilmu tambahan walau sesibuk mana sekalipun.

“Kepada golongan selebriti yang masih bersekolah, sibuk macam mana pun bekerja, kena cari tempat dan luangkan masa untuk menghadiri kelas tambahan atau tusyen untuk ‘cover’ semula apa yang tertinggal di sekolah.

“Selain ada kemahiran dalam bidang seni, perlu juga ada ilmu. Bukan apa, andai suatu hari nanti tidak terbabit dengan bidang seni dan tidak menyambung pelajaran, sekurang-kurangnya kita tetap berilmu,”katanya.

Didoakan agar Zaki dan semua calon SPM 2023 berjaya dalam pelajaran dan menjadi insan berguna buat masyarakat.

Sumber: Media Hiburan, Instagram @zakiyamani._


Patutlah Zaiton Sameon Tetap Cergas Pada Usia 62 Tahun. Ni Rahsianya!

Kesihatan diri dan keluarga harus sentiasa dijaga, lebih-lebih lagi bila usia semakin meningkat, lagi tinggi risikonya jika tidak diambil serius. Sewajarnya, buatlah apa cara sekalipun – sama ada bersenam ataupun kawal pemakanan, yang penting kesihatan yang dianugerahkan ini kekal dijaga rapi.

Ini sebagaimana yang dipraktikkan Zaiton Sameon, penyanyi era 1980-an, apabila ditanya tentang rutin hariannya dalam hal penjagaan kesihatannya.

“Alhamdulillah, kehidupan saya sekarang tenang setenang-tenangnya, lebih-lebih lagi apabila sekarang saya duduk dengan anak angkat saya yang betul-betul mengasihi dan menjaga saya.

“Saya bersyukur kerana masih dipanjangkan umur. Setiap pagi saya akan berjoging bersama dia. Kalau cuti sekolah cucu angkat saya pun akan berjoging bersama, kemudian kami akan take breakfast.”

Suara masih merdu seperti dulu

Bercerita lanjut tentang aktiviti seninya kini ketika ditemui di Majlis Ramah Mesra PEKAWANIS Bersama NGO Negeri Selangor, penyanyi veteran yang popular dengan lagu Menaruh Harapan itu berkongsi rahsianya mengekalkan kelunakan vokal.

“Sejak jadi penyanyi, saya tak minum air sejuk. Saya suka makan pedas, lagi pedas lagi bagus."

Impian berduet dengan Zur Eda

Zaiton yang masih aktif dalam dunia nyanyian berharap agar dia dapat lebih banyak jemputan untuk mengadakan persembahan.

“Saya bersyukur kepada Allah kerana dipanjangkan umur dan masih boleh menyanyi lagi. Saya harap masih ramai yang menjemput saya untuk mengadakan persembahan.”

Dia juga berterima kasih kepada peminat yang masih menyokong aktiviti seninya dan menyatakan hasratnya untuk berduet dan menghasilkan album bersama rakan seperjuangannya, penyanyi veteran Zur Eda.

“Harapan saya, saya teringin sangat nak buat album dan berduet bersama Zur Eda.

“Di sini saya ingin mengucapkan ribuan terima kasih kepada semua yang masih menyokong saya.”


Ibu Ayah Tak Perlu Kalut Jika Anak Tak Skor A Bila Exam. Ini Sebabnya Kena Baca Dan Hadam Kisah Benar Dr Maszlee Malik

___________________________________________________________________

Jangan Dibunuh Jiwa Anak-Anak

Pada setiap kali hari laporan murid di kebanyakan sekolah-sekolah di Malaysia, seringkali banyak drama yang berlaku. Kebanyakan guru-guru mengambil peluang untuk melepaskan geram terhadap murid kepada ibubapa. Bagi anak-anak murid yang cemerlang dan baik, mereka beruntung, bergunung pujian diberikan. Nasib tidak seperti itu bagi murid-murid di kelas corot ataupun mereka yang hyper aktif atau di dalam bahasa lainnya, yang nakal.

Saya masih lagi teringat peristiwa hampir 27 tahun yang lalu apabila ibu saudara saya yang membela saya menghadiri hari laporan di sekolah Maktab Sultan Abu Bakar (English College) sebagai penjaga saya. Di hadapan saya, guru kelas mengatakan, “Maszlee ni memang pandai, tetapi dia nakal, banyak cakap dan berjiwa rebelious…”. Bukan sekadar itu sahaja, disebutkan juga kelemahan saya di dalam matematik, Geografi dan kegemaran saya hanya untuk melukis walaupun ketika guru sedang mengajar.

Apa yang menimpa saya itu jugalah selalu menimpa murid-murid lain di kebanyakan sekolah-sekolah di Malaysia. “Anak anda malas, anak encik suka buat bising, anak puan malas membaca, anak pakcik lemah matematik, anak makcik tak membuat kerja rumah…” dan seribu satu lagi komen negatif kehadapan ibubapa atau penjaga di hadapan anak-anak mereka. Ibubapa Melayu pulak suka bersikap dramatik dan emosional. Bukan hendak mencermin diri, malah meletakkan segala kesalahan ke atas anak-anak. Maka berlakulah babak-babak drama swasta di hari laporan. Ada yang berjujuran air mata, “Sampai hati kau buat mak macam ini, mak habiskan duit untuk kau belajar….tapi kau jadi syaitan…”, “Hah dengar tu kata cikgu!”, “Kau memang degil, tak dengar cakap mak!” dan bermacam lagi gaya yang sebenarnya hanya helah bela diri tidak mahu menyalahkan diri sendiri dan meletakkan kesalahan kepada orang lain. Jika para bapa pula, ada yang terlebih emosi dan menunjukkan egonya dengan memukul anaknya di hadapn guru yang melaporkan hanya kerana mendapat E ataupun kerana anaknya dikenakan tindakan disiplin di atas kesalahan yang dilakukan berdasarkan laporan-laporan negatif sang guru. Pada waktu itu cikgu menarik nafas lega, ibu bapa dapat melepaskan amarah…dan anak-anak tersiksa tanpa mendapatkan sebarang panduan apakah yang patut dilakukan untuk melalui hari-hari ke depan! Apa yang pasti, tertanam di dalam jiwa mereka, bahawa mereka adalah makhluk yang tidak berguna dan tiada secebis kebaikan mahupun harapan untuk mereka menjadi lebih baik…

Hal seumpama ini merupakan satu jenayah dan antara dosa besar untuk dilakukan di negara-negara maju. Adalah tidak berintegriti bagi seorang guru untuk memberikan komen negatif anak-anak kepada ibubapa mereka dengan kehadiran anak-anak itu. Menjadi satu sikap tidak bertanggungjawab juga untuk ibubapa memarahi apatah lagi memukul anak-anak di hadapan guru. Bagi mereka, itu merupakan sikap tidak bertamadun dan jauh sekali menyelesaikan masalah. Komen negatif guru di hadapan murid dan ibubapa hanya akan menyebabkan murid-murid hilang keyakinan diri, hilang punca dan tidak akan dapat menghargai dirinya sendiri. Sikap tersebut juga menunjukkan kegagalan guru untuk mendidik dan melihat bakat atau kebaikan dan sudut positif di dalam jiwa murid-murid. Seolah-olah pandangan mata mereka hanya kepada perkara-perkara negatif semata-mata. Ini bukannya sikap masyarakat yang maju dan masyarakat yang menang. Ini merupakan sikap orang kalah dan jiwanya lemah. Hanya kelemahan, kesalahan dan juga sudut negatif sahaja yang mereka nampak.

Di negara-negara maju, mentaliti kelas pertama mengajarkan para guru untuk bertanggungjawab untuk mencungkil kehebatan terpendam anak-anak murid. Guru juga berperanan untuk memberikan keyakinan kepada ibubapa bahawa anak mereka istimewa, dan mereka juga hebat. Maka, kerana mereka hebat dan anak-anak mereka itu istimewa, mereka perlu menggandakan usaha untuk memperbaiki satu dua kelemahan di dalam diri anak-anak mereka. Pokok pangkalnya, mereka mampu dan anak-anak mereka mampu untuk menjadi orang hebat. Tiada anak-anak murid yang tidak hebat pada mata guru-guru di engara-negara maju. Tiada ibubapa yang gagal pada mulut guru-guru negara maju. Maka, anak-anak murid, lemah manapun akademik mereka, nakal mana pun mereka, mereka akan diberikan harapan dan diberikan kepercayaan bahawa mereka istimewa di mata guru dan ibubapa.

Saya teringat lagi pertama kali menghadiri hari laporan murid di UK. Buku rekod murid tidak dihiasi dengan keputusan peperiksaan, kerana tiada peperiksaan untuk murid-murid sekolah rendah kecuali peperiksaan SAT di penghujung darjah enam sahaja. Keduanya, perkataan pertama yang diungkapkan oleh para guru kepada para penjaga ialah, “You son is such an excellent student”, atau “Your daughter is undoubtedly outstanding”, dan juga kadangkala, “Your child is a very hardworking student”…seterusnya guru akan menceritakan segala yang positif mengenai anak-anak walaupun anak-anak tersebut mempunyai 1001 masalah. Apabila sampai kepada kelemahan murid pula, para guru tidak akan sekali-kali mengatakan bahawa ‘Anak kamu lemah dalam…”, atau “anak kamu malas…”, sebaliknya para guru akan mengatakan, “Pada agakan saya, anak anda akan menjadi cemerlang di dalam pelajaran sekian jika…”, ataupun “Anak anda ada potensi untuk menjadi pakar matematik jika dia berikan tumpuan yang lebih untuk menghafal sifir…”, dan lain-lain kritikan konstruktif tanpa merendahkan para pelajar. Apa yang lebih utama, semua laporan itu tidak dilakukan di hadapan para pelajar. Ianya dianggap sebagai tidak membantu para pelajar itu sendiri…

Walau bagaimanapun kita tidak boleh menyalahkan guru-guru kita sepenuhnya. Para guru dibebankan dengan kerja-kerja yang tidak masuk akal. Guru-guru tidak diberikan ruang rehat yang secukupnya di sekolah. Waktu mengajar mereka terlalu beban apatah lagi ditambah dengan 1001 kerja-kerja pejabat yang hanya dilakukan untuk menaikkan nama pengetua dan menteri pelajaran. Guru-guru di Malaysia hanya dijadikan alat untuk menghasilkan murid-murid yang cemerlang di dalam menjawab periksa untuk mendapatkan sebanyak mungkin A di dalam peperiksaan mereka, hatta semenjak anak-anak berada di dalam darjah satu lagi!

Maka, jika di peringkat pembentukan awal syakhsiyah anak-anak di peringkat sekolah rendah dan menengah rendah lagi anak-anak sudah tidak dibina self-esteem mereka, maka apabila mereka memasuki dunia kampus, mereka hanya akan menjadi pelajar-pelajar yang average ataupun pelajar-pelajar yang pasif. Di tambah pula dengan kekangan yang pelbagai di dalam menganjurkan program-program yang membina minda dan membuka ufuk pemikiran…sistem pendidikan kita hanya melahirkan siswa dan siswi yang menjadi robot untuk pasaran pekerjaan. Jarang di dapati siswa-siswi yang berfikiran kritis, analitikal dan juga inovatif. Jika adapun, hanya seorang dua, dan amat sedikit jumlah mereka.

Sesuatu perlu dilakukan untuk merubah minda dan jiwa masyarakat kita untuk benar-benar menjadi masyarakat berminda kelas dunia. Ia harus bermula dari peringkat sekolah lagi. Ia perlu dilakukan sedari rumah lagi. Ia perlu disemaikan terlebih dahulu di dalam jiwa guru-guru yang mendidik di dalam bilik darjah dan juga ibubapa yang mencorakkan pemikiran dan minda anak-anak di rumah…

“Your worth consists in what you are and not in what you have.” Thomas A. Edison


Duit Kertas & Syiling Boleh Jadi Penyebab Penyebaran Covid-19. Begini Hindarinya!

Perkongsian daripada lelaki ini berkenaan kaitan duit dan covid-19, ada juga logiknya. Siapa sangka, perkara yang kita anggap remeh boleh menjadi punca penyebaran wabak covid-19 yang melanda dunia kini.

Jadi tak salah kiranya kita ambil serius saranan ini. Jom semak perkongsian penuh darinya.

WANG KERTAS DAN COVID-19

Tahukah Anda?

Hangpa tau atau tak duit kertas dan duit syiling adalah salah satu faktor boleh jadi penyebab penyebaran Covid-19 berskala besar.

Serius cakap aku mula terpikiaq sekarang nie potensi penularan Covid-19 nie boleh tersebar meluas melalui sekeping kertas yang dinamakan duit.

Kenapa aku cakap macam tu?

Ini semua berpunca dari rider aku yang nak hantar makanan ke hospital dia call aku balik masa kastemer tu nak bayar duit caj delivery.

“Bang….duit nie selamat ka kalau saya pegang…”

“Kenapa pulak dah?”

“Saya takut la bang…mana tau duit nie dah terkena virus corona tu ka….dah la yang amik tadi nie bukan doktor….yang nie pesakit….nampak macam tak sihat dengan batuk-batuk…..boleh tak lepas nie abang settle awal-awal caj delivery dengan kastemer bayar online jer…. ”

Mana taknya bila rider aku cakap macam tu aku mula terfikir. Ada betul juga apa dia cakap.

Dah la jual beli sentiasa berlaku. Duit syiling dan duit kertas sentiasa silih berganti.

Bayangkan sekiranya seseorang itu adalah pembawa virus. Tak mustahil duit syiling atau duit kertas yang ada pada mereka ini pun telah tercemar dengan Covid-19.

Kita semua tau Covid-19 nie boleh tersebar melalui sentuhan.

Jadi adalah sangat tidak mustahil boleh berlaku penularan secara serius hanya dengan sekeping wang kertas atau duit syiling.

Proses ini boleh jadi penyebab tersebarnya Covid-19 daripada seorang pembawa kepada seorang penerima wang kertas atau syiling tersebut.

Jadi bagaimanakah langkah yang perlu diambil oleh kita semua?

Yang ini akan menjadi satu cabaran sebenarnya.

Macam aku sebagai seorang pengusaha kedai makan, aku sangat risau sebenarnya bila difikirkan pasai isu ini.

Apa yang aku buat setiap kali balik ke rumah, aku terpaksa cuci duit syiling dengan dettol.

Duit kertas pulak aku masukkan dalam plastik dan aku spray dengan antiseptic dettol dalam plastik dan biarkan pada waktu yang lama supaya partikel antiseptic dapat memenuhi ruang dalam plastik dan membunuh segala virus atau partikel merbahaya yang ada pada permukaan duit tersebut.

Ini adalah salah satu langkah yang aku nampak dapat mengurangkan penyebaran virus Covid-19 melalui wang kertas atau syiling.

Langkah pencegahan ini kita sendiri boleh laksanakan di rumah.

Semuanya bergantung kepada kita semua.

Sekiranya hangpa rasa benda ini bermanfaat hangpa boleh bagitau dengan orang lain supaya semua orang boleh amik langkah berjaga-jaga dengan membasmi masalah virus nie bermula dari rumah lagi.


“Kini Gelaran Baru Papa Dada Ayah Daddy Pokmu.” 7 Tahun Menanti, Danny X Faktor Kini Bergelar Ayah.

Penantian 7 tahun untuk menimang cahaya mata sendiri akhirnya dimakbulkan Tuhan. Penyanyi dan juga pelakon, Danny X-Faktor kini bergelar ayah selepas isterinya, Zaidatul Norfazlin Zakaria atau Lyn selamat melahirkan anak sulung mereka.

Dalam satu perkongsian di laman instagram, isteri Danny selamat melahirkan anak lelaki sulung pagi semalam.

Sebelum itu, Danny memuat naik satu gambar isterinya yang ditahan di wad sambil meminta semua mendoakan semoga isteri dan anaknya selamat.

“Inilah anugerah yang paling dinanti-nantikan oleh saya dan isteri selepas tujuh tahun berkahwin. Setiap pasangan yang sudah berkahwin sudah pasti menantikan saat dikurniakan rezeki zuriat. Begitu juga dengan saya dan isteri,”ujar Danny lagi.

Danny atau nama sebenarnya Mohd Khardanie Anwa, 38, berkata dia berasa bersyukur atas kurniaan Allah kali kedua selepas isterinya pernah mengalami keguguran sebelum ini.

“Alhamdulillah, saya bersyukur pada Allah. Saya anggap seperti anugerah Allah yang sudah lama dinanti-nantikan. Sebenarnya, isteri saya pernah hamil  namun mengalami keguguran ketika usia kandungan memasuki tiga minggu,” katanya.


Empat Beradik Serentak Jadi Tetamu Allah, 12 Tahun Menabung!

Tuah ayam nampak dikaki, tuah manusia tiada siapa yang tahu. Begitulah diibaratkan apabila empat beradik ini direzekikan menjadi tetamu Allah serentak.

Memetik laporan myMetro, empat beradik tersebut tidak menyangka dapat merealisasikan impian mereka sejak sekian lama menjadi tetamu Allah, apabila terpilih untuk menunaikan ibadah haji bersama-sama pada tahun ini.

Meluahkan kesyukuran, Siti Norsaliana Abu Khalid, 35, berkata ia adalah rezekinya bersama tiga adik-beradiknya iaitu Muhammad Saffuan, 34, Siti Norkhariah, 27, dan Muhammad Syahid, 18, selepas mula menabung sejak 2008 dan mendaftar haji pada tahun yang sama.

Malah suami Siti Norsaliana iaitu Mohd Zamzuri Ali, 36, dan adik iparnya Siti Analiza Mak Tapin, 34, turut sama menyertai mereka untuk mengerjakan ibadah haji itu.

“Saya ada seorang lagi adik yang juga menerima tawaran menunaikan haji pada tahun ini, tetapi dia baru melakukan pembedahan lutut dan terpaksa menolak tawaran tersebut.

“Ibu dan ayah juga dapat tawaran tunai haji, tetapi disebabkan mereka pernah menunaikannya sebelum ini mereka menolak dan ingin memberi peluang kepada orang lain,” kata anak sulung itu kepada Bernama di sini, hari ini.

Siti Norsaliana yang menetap di Taman Kobena, Senawang berkata dia bersama adik-beradiknya berasa terkejut dan gementar, selepas menerima surat untuk mengerjakan Rukun Islam kelima itu pada April lalu namun mengakui teruja dengan segala persiapan sudah dilakukan sejak Aidlfitri lalu.

Jelasnya, dia pernah menolak tawaran untuk mengerjakan ibadah haji kali pertama pada 2020 namun disebabkan berfikiran masih muda ditambah Covid-19 melanda dunia ketika itu, Siti Norsaliana terpaksa menangguhkannya.

“Saya berasa amat sedih ketika tahun tersebut, mungkin niat ketika itu tidak betul jadi saya pujuk hati dan pujuk suami… mungkin ini jalannya dan Alhamdulillah rezeki datang pada tahun ini,” katanya.

Siti Norsaliana berkata mereka dijadualkan berlepas ke Tanah Suci Mekah pada tengah hari esok dari Lapangan Terbang Antarabangsa Kuala Lumpur (KLIA).

Sumber : myMetro


Harga Barang Naik, Ramai Yang Mengeluh.  Pakar Kewangan Ini Cadang 7 Perbelanjaan Untuk Jaga Bajet Keluarga.

Sejak memasuki bulan Julai, didapati sebahagian harga barang mulai naik harga. Tinjauan di media sosial mendapati ramai warganet mengeluh mengenai kenaikkan harga barang.

Ada yang berkongsi gambar harga barang-barang tertentu dengan paparan harga. Ada juga mengeluh duit RM50 sekeping untuk satu barang sahaja. Pelbagai lagi keluhan.

Namun kenaikkan harga ini tetap berlaku dalam ekonomi negara. Sebagai pengguna ketika ini tiada cara lain untuk mengawal ia berlaku. Cara paling pantas adalah berbelanja secara berhemah supaya bajet keluarga masih dapat di kawal.

Saya bawa isteri beli barang dapur semalam. Memang terasa sangat harga barang kering naik harga.

“Sebenarnya setiap hari kami tukar harga barang bang. Barang sampai mesti harga baru”.

Cerita staff yang kerjanya susun susun barang sahaja.

Buatlah pilihan yang baik ketika nak beli barang. Pilih yang benar benar perlu sahaja.

1. Kurangkan makan diluar, harga makanan luar semakin mahal.

2. Beli barang yang kita selalu pakai dan habiskan.

3. Sekarang bukan zaman cuba cuba makanan lagi, makan untuk kenyang bukan sebab makanan viral.

4. Jangan bazirkan sumber makanan yang ada. Biar kurang jangan berlebih lebih baik.

5. Pembaziran makanan waktu majlis kenduri perlu dihentikan. Buat kecil biar bermakna, bukan besar dan membazir.

6. Waktu gawat begini, pastikan kita ada aset yang mudah ditunaikan.

7. Jaga baik baik aset yang beri aliran tunai seperti Rumah sewa, perniagaan dan sebagainya.

Kawan kawan,

Selain jaga keluarga kita kena banyak berdoa.

Moga dipermudahkan urusan kita menjaga keluarga kami.

Peniaga Tunggu Masa Naikkan Harga

Dalam pada itu, akhbar Kosmo juga membuat liputan mengenai kenaikan harga. Apa yang pasti, kita memastikan berbelanja mengikut keperluan bukan kehendak.


Bacaan Kolestrol Tinggi? Kawal Dengan Cara Yang Diamalkan Ni, Memang Ada Yang Serasi!

Apabila usia semakin meningkat, pastinya kita risau dengan tahap kesihatan sendiri. Maklumlah bila sudah mencapai umur 40 tahun ke atas, dikatakan segala penyakit akan muncul jika sejak muda tidak dijaga rapi.

Antara penyakit yang sering menyerang pada usia itu adalah sakit jantung, kolestrol, gout dan kencing manis.

Akibatnya ramai yang sanggup melabur membeli pelbagai makanan kesihatan, anda juga boleh mencuba  cara alami dengan mengamalkan petua. Ini sebagaimana perkongsian Erika Khoriawati menunjukkan cara menggunakan bendi sebagai alternatif untuk menurukan tahap kolestrol dalam badan.

Seterusnya ikuti perkongsian ini.

Turunkan Kolestrol dengan Air Ini

Saya selalu mengalami kebas-kebas kaki. Suami pula tinggi bacaan kolestrol.

Selepas amalkan minum air ini saya tidak lagi kebas kaki, kolestrol suami juga telah turun. Berbaloi kan dari berhabis duit beli ubat setiap bulan.

Cara penyediaannya:

Kalau ibu atau bapa anda ada Diabetes, kena cepat stop guna Gula Pasir dalam minuman. Tawar? Tak tawar, manis. Guna Pemanis Tanpa Kalori, rasa manis yang tidak menaikkan paras gula dalam darah. Info boleh baca di Sihat Tanpa Gula.

Sumber: Erika Khoriawati via pesan bonda

Baca artikel menarik lain di sini:


Ayah Ni Sibuk Siapkan ‘Order’ Jambangan Duit Tanpa Tahu Itu Untuknya Dari Anak, Buat Warganet Tersentuh Hati!

Pengorbanan ibu bapa dalam membesarkan anak-anak tidak mampu dibalas waima dengan wang ringgi yang menimbun. Kerana itu anak-anak dituntut supaya berbuat baik kepada kedua-duanya kerana pada merekalah terletaknya syurga.

Salwani sebelum ini pernah memuat naik kisah arwah ibunya sehingga tular. Kini dia berkongsi kisah ayahnya. Cukup menyentuh hati kasih sayang seorang anak terhadap ayahnya.

Tak…. Masalahnya sekarang ni bouquet duit ni buat nak bagi hadiah birthday ayah in advance time raya haji ni. Tapi tuan sendiri dok hias ni sbb dok tipu ayah cakap ni orang tempah. Penat tau berlakon.

Tinggal sorang ni je harta dunia akhirat yang ada

Rata-rata meluahkan rasa sebak dan mendoakan semoga terus berbakti kepada ayahnya.

Yup. Bila mak ayah dah takde hilang satu rahmat di dunia. Hargailah ibu bapa anda. Jagalah mereka sebaiknya🙏

Salah satu kebahagiaaan dunia bila dapat bahagiakan mak ayah. Mak dah takde. Tinggal yang ni sorang je yang masih lagi boleh dihargai. Semoga panjang umur ayah. Semoga panjang umur. Tak minta banyak pun. Semoga terus panjang umur ayah. Bagilah masa utk anak anak terus berbakti 🤲


Patutlah Bila Guna Air Fryer Lauk Macam Tak Masak, Rupanya Salah Teknik. Wanita Ini Kongsi Cara Yang Betul Guna Alatan Masak Ini.

Ramai yang dah ada air fryer di rumah gara-gara terpengaruh dengan rancangan jualan di siaran tv. Walau macam mana pun, masih ramai yang buat 4 kesalahan ini.

Bila dah tahu cara salah guna, jadi lepas ni dapatlah guna alatan masak ini dengan cara yang betul.

Kenal pasti kesalahan guna Air Fryer ini seperti berikut.

Saya sendiri pun sama. Separuh daripada kesalahan yang saya senaraikan di bawah ini juga kesalahan yang saya baru tahu ianya salah.

1. Isi terlalu penuh
Memanglah banyak air fryer yang ada kapasiti yang agak besar sampai boleh sumbat seekor ayam saiz besar tapi jangan sampai segalanya disumbat sampaikan tak ada ruang udara.
Bila air fryer diisi terlalu penuh, boleh jadi lauk yang dimasak jadi kurang masak. Jangan tak tahu, kesalahan sama ini boleh juga jadi punca air fryer mudah rosak.

2. Tak panaskan terlebih dulu
Air fryer ini sebenarnya lebih kurang macam oven. Bahasa bakunya, ketuhar. Perlu dipanaskan terlebih dulu sebelum penggunaan.
Jika air fryer ambil masa 5 minit untuk panas dan kita tetapkan 10 minit untuk goreng ayam, bermakna ayam hanya digoreng tanpa minyak selama 5 minit.

Aduhhh. Bila kurang masak ni timbullah macam-macam penyakit seperti keracunan makanan dan listeria.
Lebih parah lagi kalau bau ayam mentah yang kurang menyenangkan dan menyebabkan muntah. Tak pasal-pasal pula mak mertua ingat kita mengandung pula, ha sudah.

3. Tak membalikkan makanan
Walaupun air fryer ini bijak, tapi fungsinya sama saja dengan minyak. Lauk mentah yang dimasukkan perlu dibalikkan juga.
Barulah ayam yang kita goreng tadi tak garing sebelah bahagian saja.

4. Tak digunakan sebagai pemanggang
Macam yang dikatakan tadi, fungsinya sama saja macam ketuhar. Boleh digunakan untuk memanggang juga dan bukan menggoreng semata-mata.

Jangan tak tahu kalau nak guna air fryer buat kek cawan pun boleh tau! Saya dah cuba, hehe.

Sumber: Syahida Nasution


“Ada Habuk Pada Saluran Darah, Sukar Bernafas.”  Anak Lan Solo alami Asma, Terpaksa Ditahan Di Wad

Anak lelaki kepada penyanyi Lan Solo kini ditahan di wad sebuah pusat perubatan di Kuala Lumpur selepas mengalami sesak nafas pada malam Sabtu.

Muhammad Akid Qassyaff, 7, mengadu sukar bernafas ketika mereka dalam perjalanan pulang ke rumah selepas menghadiri satu program di ibu kota.

“Kisahnya dia dah start semput 4 hari tapi on off yang tak konsisten.. jadi mommy daddy tak rasa la macam serius sangat.. sebab dia masih boleh main bola.. lari sana sini.

“Siap beria join buat tiktok! Risau muka dia takde dalam tiktok.. So malam tadi dari PWTC, dia bagitau dia lapar.. so mommy pon dah siap order la makanan.. tapi nampak dia restless masa dalam kereta nak ke kedai makan tu.. .

“Dia sdiri minta nak gas.. nak gas.. .Setiap 15 minit dia mintak lagi. Jadi daddy terus  ke PPUM.

“Ketika dalam kereta, Akid mengadu susah hendak bernafas. Dia sendiri susah nak jelaskan bagaimana keadaannya. Maklumlah budak kecil lagi.

“Jadi kami terus bawa dia ke bahagian kecemasan dan dia terpaksa ditahan di wad untuk menerima rawatan lanjut,” kongsi Nur Sheila Hassim isteri kepada Lan Solo tatkala ditanya mengenai situasi kesihatan anaknya.

Menurut Sheila , anaknya itu mempunyai masalah asma sejak kecil lagi. Namun, ini pertama kali di tahan di wad akibat penyakit tersebut.

“Sejak umur Akid 3 tahun dah ada asma.. tapi dah hampir 2 tahun dah off segala ventolin inhaler & nebuliser. Tiba-tiba asma dia datang balik lepas dia positif covid hujung bulan februari lalu,” ujar Sheila lagi.

Sementara itu, Lan Solo dalam kenyataannya pada mStar memberitahu, pemeriksaan doktor mendapati terdapat habuk kotor pada saluran darah yang mengakibatkan dia sukar bernafas.

Tambahnya, Akid kini dalam keadaan stabil namun masih menerima bantuan pernafasan.

“Doktor memberitahu ada habuk pada saluran darah anak saya. Ia terjadi mungkin disebabkan dia terlalu sensitif dan gemar bermain di luar.

“Akid memang ada masalah asma cuma sudah lama dia tidak mengalami situasi teruk begini,” jelas Lan lagi.

Memandangkan situasi kesihatan anaknya itu, Lan sentiasa bersedia dan akan terus membawa anak menerima rawatan.

“Sejak kami tahu Akid ada asma, memang sentiasa bersedia jika melihat dia mengalami kesukaran bernafas.

“Lebih senang untuk terus bawa menerima rawatan kerana pusat perubatan tersebut sudah mempunyai rekod kesihatan anak saya dan mereka tahu ubat terbaik untuk Akid,” ujarnya.

Untuk rekod, Lan mendirikan rumah tangga dengan Nur Sheila Hassim pada Disember 2009.

Selain Akid, pasangan ini juga memiliki tiga orang cahaya mata lain iaitu Nur Amna Qaleesya, 10, Nur Amna Qeesyara, 8, dan Nur Amna Quzandra, 4.

Sumber: mStar

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Hanya Tidur 5 Jam Sehari, Dr Sheikh Muszaphar Dedah Cabaran Besarkan 6 Anak Tapi Siap Nak Anak Lagi!

Pastinya yang ramai yang mengagumi Angkasawan Negara, Datuk Dr. Sheikh Muszaphar Shukor dan isterinya Datin Dr Halina Mohd Yunos cara mendidik enam orang anaknya.

Biarpun sibuk dengan urusan kerja yang padat, mereka konsisten dan komited menguruskan anak-anak. Terbukti dua daripada enam anaknya telah meraih keputusan cemerlang dalam akademik iaitu Sophea Isabella, 10, Sophea Natasha, 8.

Manakala anak-anak lain juga menunjukan kecemerlangan dalam pembelajaran sebagaimana yang dikongsikan dalam perkongsiannya terdahulu.

Cara didikan pasangan suami isteri ini sering menjadi perhatian ramai. Nyata bukan calang-calang untuk memastikan anak-anak mendapat pendidikan dan penjagaan yang sempurna.

Bagaimanapun, sudah tentu ada ‘struggle’ iaitu cabarannya. Ini  didedahkan oleh Angkasawan Negara ini.

Menerusi muat naik perkongsiannya terbaru, beliau mendedahkan beberapa cabaranya dalam tempoh membesarkan anak-anaknya.

Ia termasuk pernah tidur lima jam,  lupa mengambil anak di sekolah dan pelbagai cabaran lain.

Dr. Sheikh Muszaphar mengakui ia memenatkan namun tidak lama. Namun katanya paling penting kena pasangan suami isteri harus memaikan peranan.

Malah beliau sempat berseloroh masih inginkan anak lagi diakhir coretannya!

Video – Sending the twins before my event .

There are times me & Dr Halina feel so exhausted .
This feeling usually comes once in a BlueMoon .
There are times we asked ourselves “ What were we thinking having 6 kids ? “

Penat sangat .

Juggling work , households and the kids take lots of effort from the both of us .
I cant remember the last time we had a 5 hour sleep .

The chaos usually begins at 0530 am when one of the twins wake up .
One twin will wake up the other .
Thats usually our alarm Clock .
Preparing the girls at 0600 am
Preparing the Twin Boys at 0630 am
Preparing the Other twins at 0700 am
Then off to work .

We usually make sure one of us is at home during lunch break.
At 130 pm – preparing Bella & Tasha for Sekolah Agama
At 145 pm – preparing Adam & Noah for Ngaji Classes
At 530 pm it’s either Kumon, TaekwanDo or Swimming Classes for the kids .

Malam usually more chaotic .
Mandarin Tuition for the Girls
Rushing up their homework – usually loads of them .
9 pm – I usually teach Adam & Noah some Maths & English
Dr Halina will handle the girls on some revision either SJKC or Islamic School work .
Eusoff & Emelia will be playing closeby monitoring them from afar.
By 10 pm lights off .

In the middle of the Night pulak …
Usually around 3 am either Adam or Noah will knock on our room wanting to join our Bed .
They seem to be taking turns alternately
Then either Emelia or Eusoff will wake up in the middle of the Night … One of us will pat him back to sleep .
They seem to be taking turns too .
Haha …
Tu belum lagi cerita terlupa nak hantar aktiviti ni .. aktiviti tu , etc
Pernah sekali terlupa jemput anak kat Sekolah .
Nasib baik Cikgu call .
I thought Dr Halina handling it and she thought I was .

Definitely Chaos .
The struggle is real.
Am I complaining ? – Yes ! Sebab penat sangat .
Would I do it again ? – Yes ! Sebab berbaloi sangat.
Pelukan Si anak makes everything worthwhile.
Kata kata ‘ I Love You Daddy ‘ membuatkan air mata berlinangan kegembiraan .
Tersentuh sangat .
Kepenatan tu tak lama .
Masih boleh dikawal .
Yang penting dua dua main peranan .
AllahuAkhbar .

Hanya Berkongsi
Love As Always
PS – But yet I still want more kids

Untuk rekod, pasangan ini mendirikan rumah tangga pada 10 oktober 2010.  Di kurniakan enam orang anak iaitu Sophea Isabella, 10, Sophea Natasha, 8, kembar lelaki berusia empat tahun, Sheikh Adam dan Sheikh Noah dan sepasang kembar iaitu Sheikh Eusoff dan Sophea Emilia, 2 tahun.


Bila Besar Anak Akan Berterima Kasih Pada Ibu Ayah Jika Buat Begini Masa Mereka Kecil. Rugi Kalau Kita Lepas Peluang Tu!

Dalam mendidik anak-anak, kita sebagai ibu ayah turut berasa bimbang andai apa yang kita lakukan selama ini tidak sempurna untuk membimbang anak-anak menjadi insan yang berguna. Besar harapan kita juga agar setiap pengorbanan yang kita lakukan akan dihargai oleh anak-anak bilamereka besar kelak.

Berkongsi tip untuk jadikan anak-anak akan berterima kasih kepada ibu ayah, Aminat Matt Yusoff ada berkongsi cara yang boleh dipraktikkan oleh yang lain. Nak tahu lanjut, ini perkongsiannya.

Anak akan berterima kasih pada ibu ayah. Jika..
1. Kejut mereka solat subuh, seperti mengejutkan mereka lari dari kebakaran. Inilah yang arwah ayah saya buat dulu. Sebelum azan subuh, ayah akan ketuk pintu bilik sehingga anak-anaknya bangun dan berwuduk . Permulaan memang agak seksa dan payah tapi ibu ayah kena kental. Setelah anak-anak ini menjadi dewasa, mereka tidak akan putus-putus berterima kasih kerana bersabar dalam mendidik mereka.

2. Paksa mereka belajar al-Quran. Ajar sendiri atau cari guru mengaji. Arwah ayah guru agama tapi tetap menyuruh anak-anaknya cari guru ngaji sampingan untuk cuti hujung minggu dan cuti sekolah. Kat rumah waktu pagi wajib talaqi dengan ayah, malam bersama dengan kawan-kawan sekampung ke kelas ngaji. Sampai sekarang terasa indahnya zaman kecil-kecil dulu. Tiada perkara yang membosankan hidup, penuh dan bermanfaat. Kadang tu peristiwa yang berlaku dalam kelas ngaji buatkan kita belajar sesuatu dan kenangan itu terus subur hingga kini.

Ada kajian yang dilakukan pada tahun 2018 mengatakan bahawa ramai murid tidak menguasai bacaan al-Quran kerana mereka skip kelas mengaji.

3. Ajar mereka tentang ikhtiar hidup. Mula dengan tanam touge, pokok-pokok kecil sehingga kepada kemahiran dan aktiviti yang lebih mencabar. Jangan biarkan mereka hidup dalam dunia khayalan, mengisi masa dengan bermain semata-mata dan menjadikan phone teman sejati. Anak lelaki arwah ayah berikan mereka tanggungjawab dan tanamkan keberanian, anak perempuan arwah ayah akan sediakan kelas-kelas untuk tambah ilmu ketuhanan dan adab. Alhamdulillah syukur..

4. Bantu anak-anak berkomunikasi dengan baik. Banyakkan berinteraksi, bermunaqashah dan lakukan aktiviti bersama-sama. Sekarang, bila mengimbau kenangan lalu, buat saya senyum sendiri. Aktiviti yang saya anggap biasa-biasa dulu tapi hari ini ia memberi inspirasi. Berkelah tepi parit yang di kelilingi sawah padi, arwah ayah bentang tikar dan adik beradik duduk bersantai sambil melihat pepatung berwarna warni. Allahu.. Bila saya lihat gambar pepatung, kenangan tu datang menyapa.

5. Anak-anak akan sangat-sangat berterima kasih kepada ibu ayah yang tidak pernah jemu melakukan solat secara berjemaah, masak berjamaah, makan berjamaah dan kemas berjamaah. Semangat kekeluargaan akan lahir setiap kali ada unsur kebersamaan dalam setiap tindakan.

6. 10 tahun kemudian, kenangan ini makin segar dan subur dalam ingatan anak-anak kerana setiap suatu yang memberi kesan positif dalam hidup akan memberi moment terbaik kepada seseorang.

Selamat berusaha ibu ayah yang hebat. Sinsing lengan, ketatkan kilas..Anak-anak comel sedang menunggu.


“Tak Boleh Bangun, Tak Boleh Susu & Pegang Baby. Serik Ya Allah, Doakan Tilla.” – Syatilla Melvin

Selepas empat hari selamat melahirkan anak ketiga menerusi pembedahan, pelakon Syatilla Melvin terpaksa kembali dan mendapatkan rawatan di hospital.

Dia mengalami simptom sakit kepala yang agak teruk sehingga menyebabkan dirinya tidak mampu bangun serta menyusukan bayinya itu.

“Kena spinal headache attack yang sangat teruk. Tak boleh bangun, tak boleh susu baby dan even tak pegang baby sangat pun.

“Serik ya Allah. Doakan Tilla,” tulis Syatilla lagi menerusi kapsyennya.

Perkongsian tersebut dimuatnaik menerusi laman Instagramisteri kesayangan Shaheizy Sam. Dia juga turut memohon semua pihak dapat mendoakan semoga keadaan kesihatannya dapat kembali pulih seperti sedia kala.

Terdahulu, Syatilla telah selamat melahirkan caya mata ketiganya yang diberi nama Salama Samheizy pada tanggal 9 Mei lalu.

Sam dan Syatilla telah mendirikan rumah tangga mereka pada tanggal 8 Februari 2016. Hasil perkongsian hidup tersebut, pasangan ini turut dikurniakan dua orang cahaya mata iaitu Syeriv Samheizy dan Sarima Samheizy.

Sumber:


Kehilangan Warga Emas Terjawab, Kereta Ditemui Dalam Gaung!

Kehilangan juruukur di Pelabuhan Johor yang dalam perjalanan dari kediamannya di Kemaman, Terengganu ke Pasir Gudang pada Ahad terjawab, selepas kenderaan yang dinaikinya ditemui dalam gaung.

Kenderaan yang dipandu mangsa, Zahari Zakaria, 62 ditemui di Kilometer 25 Jalan Kota Tinggi – Mersing pagi tadi.

Ketua Polis Daerah Mersing, Superintendan Cyril Edrward Nuing berkata, pihaknya menerima maklumat daripada orang awam pada pukul 9.10 pagi yang ternampak kereta Perodua Myvi berwarna biru itu di dalam gaung berkenaan.

“Bahagian Siasatan dan Penguatkuasaan Trafik IPD Mersing telah terima makluman dari orang awam menyatakan terdapat sebuah kereta berwarna biru telah terbabas dan jatuh ke dalam gaung di laluan tersebut.

“Mangsa Zahari Zakaria, 62 telah dilaporkan hilang oleh anak mangsa sehari selepas pergerakan beliau dari Kemaman, Terengganu ke arah Pasir Gudang. Mangsa tidak dapat dihubungi setelah 24 jam dan anak mangsa telah membuat laporan polis.

“Dalam kejadian Ahad lalu mangsa dipercayai telah terbabas ketika melalui jalan jenis selekoh di laluan tersebut,” katanya dalam kenyataan yang dikeluarkan hari ini.

Jelas Edward Nuing, akibat kemalangan itu kenderaan mangsa telah terbalik di tempat kejadian dan mangsa telah disahkan meninggal dunia di tempat kejadian oleh pakar perubatan.

Kes disiasat di bawah Seksyen 41 (1) Akta Pengangkutan Jalan 1987 kerana cuai memandu dan menyebabkan kemalangan maut.

“Kes masih dalam siasatan polis. Pihak polis menasihatkan pemandu jalanraya lebih peka terhadap pemanduan ketika melalui jalan gelap, cuaca hujan dan berselekoh agar kemalangan dapat dielakan,” katanya.

Sebelum itu, Siti Nurfaezah Zahari dilihat memuat naik posting meminta bantuan untuk kesan si ayah yang tidak dapat dihubungi selepas bergerak dari Kemaman ke Johor Bahru semalam dengan kereta.


Belajar Masak Dan Ilmu Asas Rumah Tangga Dulu Baru Kahwin, Pesanan Pedas Tapi Penuh Motivasi Dr Fatin Liyana Buat Golongan Muda!

Beberapa minggu ini ramai orang memperkatakan mengenai isu kahwin muda. Semuanya gara-gara seorang lelaki yang mengahwini seorang kanak-kanak berusia 11 tahun untuk dijadikan isteri ketiganya baru-baru ini.

Itu kisahnya kahwin dengan kanak-kanak. Bagaimana pula isunya mengenai kahwin muda yang menjadi trend wanita masa kini. Tak salah kahwin muda tetapi perlu cukupkan ilmu asas rumah tangga terlebih dahulu. Begitu kata, Dr Fatin
Liyana.

Sememangnya perkongsian Doktor cantik ini banyak benarnya. Ilmu rumah tangga bukan untuk siapa-siapa, tetapi untuk diri sendiri. Di kemudian hari nanti baru kita nampak kesannya pada diri kita. Jadikan ia satu motivasi diri sendiri untuk berkeluarga kelak.

Bagi yang sudah berkahwin tetapi masih belum menguasai ilmu memasak terutamanya, bolehlah mulakan langkah untuk menambah ilmu di dada. Penting ni!

“Ummi nak share something. Hal perempuan. Ummi tengok lately macam banyak anak gadis yang berbangga yang dorang tak tau masak atau buat kerja rumah.

Kiranya macam proses urbanisasi kalau seorang wanita itu tak pandai masak atau berkemas. Kenapa begitu ye?

” Takpelah nanti I carilah future husband yang pandai masak so he can cook for me”.

“Future husband I jenis tak kisah…kitaorang boleh belajar sama-sama after kahwin nanti”

” I have so many positive points, kenapa pandai masak dan pandai kemas rumah jugak yang you nak emphasize (ayat biasaummi dengar)”

Take it from me…pengalaman sebenar wanita berjiwa gonjeng yang sudah berkahwin 3 tahun (still a long way to go hihi)

Skill-skill basic rumah tangga ini sebenarnya perlu ada dalam diri setiap wanita yang nak berkahwin. Bukan untuk suami sangat sebenarnya, tapi untuk diri sendiri. Ya untuk diri sendiri!

Supaya diri sendiri

tak stress,
tak hilang konfiden,
tak rasa dipinggirkan,
tak rasa terkecuali,
tak rasa menyesal di kemudian hari.

Meh ummi kasik contoh:

Takde pun orang dilahirkan terus pandai serba serbi. Semua kena try buat dan belajar. Janji ada niat untuk improve diri sendiri demi kebaikan keluarga. Keyword dia: RAJIN!

Jadi kepada memana gadis single di luar sana, pergi balik rumah mak dan tolong mak masak dan kemas rumah. Serap semua ilmu rumah tangga dari mak sementara mak masih ada.

Nanti dah takde, takde siapa akan ajar dan tegur kita seikhlas mak kita sendiri.

Kata-kata indah ini bagi yang bujang atau yang dah kahwin boleh ambil pakai. Berguna untuk kita semua dan jadikan ianya satu motivasi untuk diri sendiri dan keluarga. Suami apatah lagi. Tak gitu?

Mak..adalah madrasah pertama untuk seorang anak. Pendidikan formal boleh belajar di sekolah tetapi pendidikan informal inilah yang datangnya dari asuhan dan didikan seorang insan bernama MAK.

Jom kita jadikan pemangkin semangat buat diri kita dan anak-anak.

Kredit: @dr.afl


“Touchingnya…”-Sebelum Akad, Pengantin Bangun Peluk Ibu Minta Restu Buat Semua Jadi Sayu!

“Touchingnya…’-Sebelum Akad, Pengantin Bangun Peluk Ibu Minta Restu Buat Semua Jadi Sayu!

Hari pernikahan merupakan detik bersejarah buat pasangan yang ingin melangkah ke alam rumah tangga. Bahkan tidak dinafikan menanti saat lafaz akad daripada sang suami membuatkan hati kita sebagai bakal isteri berdebar, apatah lagi buat bakal suami yang duduk berdepan dengan tok kadi dan saksi, pasti berganda debaran yang dirasakan olehnya.

Bercerita tentang debaran seorang pengantin lelaki, biasa juga kita lihat ada yang tersasul menyebut nama bakal isteri ketika akad, tangan terketar dan pelbagai ceritanya hingga ada yang mengundang kelucuan di hati. Macam-macam ragamnya bila hati sudah berdebar dan resah.

Namun lain pula kisahnya, menerusi video yang dimuat naik oleh seorang pengguna Tiktok, Rianyana2, dia berkongsi detik-detik yang tidak mungkin dilupakan itu ketika menghadiri majlis pernikahan adik perempuannya.

Menerusi rakaman tersebut, terjadi satu perkara yang tidak disangka-sangka, namun ianya amat menyentuh hati hingga ada yang berasa sebak melihatnya.

Ketika itu, dia merakam pengantin lelaki yang juga bakal adik iparnya sedang bersedia dihadapan jurunikah yang sedang membuat beberapa persiapan sebelum majlis dimulakan.

Jurunikah kemudian difahamkan meminta pengantin lelaki tersebut untuk berlatih lafaz akad nikah agar tidak tersasul dan berjalan lancar. Walau bagaimanapun, memandangkan ini adalah hari terbesar dalam hidupnya, sebagai seorang lelaki, mungkin perasaan gemuruh itu datang secara tiba-tiba.

Tanpa diduga, pengantin lelaki mengejutkan tetamu yang hadir apabila bingkas bangun daripada tempat duduknya dan kemudian meluru ke arah seorang wanita, iaitu ibunya yang duduk di bahagain tepi kawasan akad nikah tersebut.

Saat itulah, kamera merakam satu situasi yang sangat menyentuh hati apabila pengantin lelaki berkenaan memeluk erat ibunya, untuk meminta restu dan diberikan semangat bagi meneruskan majlis tersebut. Situasi berkenaan turut disaksikan oleh tetamu yang lain dan dapat dilihat bakal isterinya tersenyum.

Menjengah ke ruangan komen, netizen turut berkongsi perasaan masing-masing yang diundang sebak melihat video tersebut dan rata-rata turut mendokan kebahagian pengantin tersebut.

Kata mereka, “adik pemilik akaun TikTok itu bertuah kerana bersuamikan seorang lelaki yang melayani ibu kandungnya dengan baik sekali.”

Selain itu katanya, “kerana anak itu tahu, hanya kat ibu kandung yang ada cinta sejati cinta akhir hayat, 😭😭😭😭😭 saya menangis ingat kat arwah ibu”

Komen yang lain pula, “touching nya 🥺😢 ibu lah segala2 nya Dunia Akhirat”

Kata yang lain pula “Anak yg baik…sentiasa dahulukan restu ibu”

Komen yang lain, “Terharu sye tgk .. semoga ikatan yg dibina kkal hingga syurga 🥰”

“Ya Allah sebak sis tengoj semoga jodoh smpi jannah semoga Awak dpt istri yg baik aamiin ya Allah,” doa salah seorang netizen

“Dia rasa tak tenteram..pegi dekat ibu mncari kerdhaan 🥰🥰,” ujar yang lain pula.


Ni Doanya Memenuhi Segala Yang Diperlukan Dalam Hidup!

Akan terkesan dijiwa merasai alangkah indah dan bermaknanya apa yang diucapkan setiap kali kita menunaikan solat lima waktu, andai kita fahami makna apa yang dibaca.

Umpamanya cuba kita renungkan makna satu persatu bacaan saat kita  sedang duduk antara dua sujud.

Malah menurut perkongsian Ustazah Asma’ Harun, beliau suka ulang-ulang bacaan tersebut walau di luar solat.

Apa sebabnya ya?

Baca perkongsian penuh daripadanya untuk lebih faham.

Ini antara doa yang saya suka ulang-ulang walaupun di luar solat. Bila tiba pada perkataan wajburni, sebak sangat rasanya, kerana Maha Baik Allah ya Barr yang sentiasa menutupi aib diri.

رَبِّ اغْفِرْلِيْ وَارْحَمْنِيْ وَاجْبُرْنِيْ وَارْفَعْنِيْ وَارْزُقْنِيْ وَاهْدِنِيْ وَعَافِنِيْ وَاعْفُ عَنِّي

“Ya Tuhanku, ampunilah aku, kasihanilah aku, dan tutuplah aibku, angkatlah darjatku, berilah rezeki kepadaku, berilah aku petunjuk, berikan kesihatan padaku, serta berilah kemaafan kepadaku (atas dosa-dosa).”

Terima kasih ya Allah, kerana menetapkan kami untuk membaca doa ini setiap kali solat. Doa yang memenuhi segala yang kita perlukan dalam hidup.

Rugi sangat bila kita tak faham apa yang kita minta selama ini dalam duduk antara dua sujud ini.

Hafal dan fahamilah maksud semua bacaan solat, kita akan rasa nikmat dan manisnya solat, seolah satu ruang waktu untuk kita berdua-duaan dan mengadu pada Allah, berpisah sekejap dengan Dunia dan bertemu dengan Pemilik Dunia. Allahu Akbar.

Asma’ Harun
#SahabatDuniaAkhirat


Rupanya Laluan Rezeki Itu Tersangkut Bila Penerima Rezeki Tak Gembira. Usah Culas Bahagiakan Isteri Dan Anak

Kehidupan berumahtangga ada masam dan manisnya. Ada bahagia dan sebaliknya. Ada kalanya hidup berumahtangga dilanda kemarau. Sehingga cetus kepada keretakkan hubungan suami isteri.

Namun, jika seorang suami itu sentiasa memberikan kebahagian buat isterinya pasti rezeki melimpah ruah.

Hakikatnya, duit bukan segalanya untuk membahagiakan isteri tetap layanan yang baik oleh suami kepada isteri dan anak-anak pencetus rahmat sebuah rumahtangga.

Ikuti perkongsian lelaki ini, Mohd Fhais yang amat bermanfaat untuk dimanfaat bersama.

Suami pengantara rezeki untuk anak isteri

Dulu saya naif. Akibat cetek ilmu, mata hanya nampak duit sahaja sebagai hantaran rezeki dari yang Maha Pemberi Rezeki. Sedih!

Dalam otak berfikir ada duit banyak isteri pasti bahagia. Bila sudah ada duit, nak beli apa pun boleh. Fikir duit adalah penyelesaian kepada segala masalah. Naif sungguh masa ni.

Hati jadi buta bila mata hanya nampak duit !

Niat asal mahu membahagiakan anak dan isteri jadi terbalik pula. Makin di benci adalah.

Hati terlalu di kaburi duit sehingga anggap luangkan masa dengan anak isteri itu membazir, kalau buat kerja baru untung.

Kalau dulu selalu ajak isteri keluar jalan-jalan tapi sekarang bila isteri sebut je “jom keluar” terus bentak. Dalam kepala fikir seolah-olah isteri ni tak faham yang kita bekerja keras untuk membahagiakan dia. Tahu nak berjalan je!

Kalau dulu selalu bantu kemas rumah, paling tidak pun rajin basuh baju bila ada kelapangan. Tapi sekarang hampeh, dah la tak menolong, di marah pula isteri tu bila nampak rumah bersepah.

Kalau dulu di rumah sentiasa ada masa dengan anak. Kami main games, gurau senda dan bawa dia ke tapak permainan. Tapi sekarang, anak di label sebagai pengacau. Rasa anak ni menganggu sahaja kita nak buat kerja.

Natijahnya, walaupun dah buat macam-macam, cuba macam-macam, pergi kelas macam-macam tapi bisnes masih di takuk lama.

Rupa-rupanya laluan rezeki tu tersangkut kerana penerima rezeki tak gembira.

Penerima rezeki sebenar itu ialah anak dan isteri kita. Suami hanyalah pengantara. Dan rezeki itu datang dalam pelbagai bentuk.

Bukan duit samata mata!

Sihat tubuh badan, hati gembira, masa di luang dengan sangat berkualiti, fikiran tenang, hidup tak kelam kabut dan keluarga mertua yang baik. Ini semua rezeki!

Semua ni tak perlukan duit pun.

Bila anak isteri gembira, duit yang sedikit pun kita akan mudah rasa cukup.

Tapi sebaliknya jika anak isteri bersedih, duit banyak pun kita akan rasa tak cukup.

Sebenarnya, tak perlu pun duit banyak untuk bahagiakan anak isteri. Jauhkan telefon, jauhkan komputer dan tutup semua kerja semasa di rumah, itu pun dah cukup membahagiakan.

Buat kerja biar berpada-pada, buat baik pada anak isteri mesti selalu.

Mohd Fhais
Suka berkongsi kisah hidup bermanfaat

p/s : Ya, post ini halal untuk di kongsi supaya lebih ramai dapat manfaat.

p/s : Teruskan follow dan see first fb saya ni supaya anda tak terlepas tips dan info kekeluargaan dari saya.


Lelaki 40an Hampir Maut Akibat Stress, Darah Beku Tersumbat Di Salur Darah Jantung. Take Note Peringatan Dr Ini.

Sebut mengenai stress, pastinya antara kita mengalaminya. Ia jika dibiarkan boleh menyebabkan pelbagai penyakit.

Lumrah, apabila kita terlalu kerap melakukan kerja tanpa rehat sehingga tidur lewat ia akan memudaratkan kesihatan.

Sebagaimana yang dikongsikan oleh seorang doktor bernama Dr. Muhammad Imran Bin Abdul Hafidz di akaun Facebook miliknya ini.

Menurutnya, terdapat seorang pesakit lelaki yang berumur 40-an telah terkena serangan jantung. Lelaki itu dikatakan tidak merokok, tiada kencing manis dan pelbagai lagi sebab yang boleh menjerumus kepada masalah jantung.

Seterusnya ikuti perkongsian beliau.

Boleh ke stress sangat sampai kena serangan sakit jantung? Ini kes yang saya buat pukul 1 pagi semalam. Lelaki berumur 40-an datang lewat malam dengan rasa loya dan pening.

Saluran right coronary artery ni tersumbat 100% di pertengahannya.(gambar di bawah)

Tekanan darah beliau ketika sampai di hospital hanya 70 mmHg sahaja. Ujian pertama iaitu ECG beliau menunjukkan serangan sakit jantung yang serius.

Saya bawa dia segera ke angiogram. Pergh… Salur darah sebelah kanan, “right coronary” atau RCA dia tersumbat solid 100% dengan darah beku..

Kita masukkan alat dipanggil “thrombus aspiration catheter” untuk menyedut darah beku ni..

Selepas darah beku disedut keluar, pengaliran darah kembali lancar…(gambar di bawah)

Alhamdulillah lepas dua tiga kali alat ni pengaliran darah dia lancar balik. Saya kemudian masukkan belon dan stent untuk mengekalkan saluran darah ni terbuka besar agar darah boleh terus lancar.

Pesakit ini tidak merokok, tiada kencing manis, tiada tekanan darah tinggi yang berlebihan dan tahap kolesterol beliau takde lah tinggi sangat. Tapi kerja dia sebagai bos besar sangat stress….

Darah beku yang disedut keluar. Macam tengah senyum pun ada (gambar di bawah)

Ini kot yang menyebabkan serangan sakit jantung dia.

Saya dah jumpa banyak pesakit muda yang kerja terlampau stress, tak cukup berehat, tak cukup tidur yang kena serangan sakit jantung pada usia yang muda.

Kesimpulannya? Pastikan cukup rehat, cukup tidur, jangan stress sangat, kalau bos suruh masuk meeting WFH bertubi-tubi, tegur dia sikit.


“Saya Lebih Protective Dari Scha…”– Awal Ashaari Akui Sukar Besarkan Anak-anak Perempuan!

Ibu bapa moden, pasangan selebriti Awal Ashaari dan Scha Alyahya wajar dicontohi terutamanya dalam memberi didikan kepada anak – anak.

Memetik laporan daripada #BabyXTRA, pasangan selebriti ini berkongsi perasaan dan pengalaman menjadi ibu bapa kepada dua puteri tersayang, Lara Alana dan Lila Amina.

Lara Alana, puteri sulung pasangan selebriti itu, manis seperti tuan badannya.

Menurut Awal, Lara merupakan seorang yang lembut hati terutamanya apabila adiknya, Lila Amina hadir memeriahkan lagi keluarga kecil mereka.

“Lara dia banyak beralah. Masa kecil dia selalu minta sesuatu dengan elok. Mungkin juga sebab Lara kami selalu expose dengan dunia luar sejak kecil, I must say dia very well – rounded juga.

“Lila pernah buat performance atas stage dia sangat takut dan akan nangis… tapi walaupun dia garang hati dia lembut. Orang kata memang baby pandemic betullah,” katanya.

Awal mengaku sukar untuk membesarkan anak – anak perempuan, sebagai bapa berusia 41 tahun, dia sering menitipkan pesan kepada anak – anaknya, terutama Lara.

“Lara dah nak masuk Sembilan tahun, saya nampak perbezaan dari kecil, membesar dan sekarang dia dah nak masuk ke umur remaja.

“Jauh di sudut hati saya risau sebab kita tak boleh nak pantau anak perempuan kita sampai bila – bila. Dia akan membesar, melalui apa yang kita pernah lalui dulu. Saya harap Lara membesar menjadi seorang anak bertanggungjawab, pandai jaga diri.

“Sebenarnya saya selalu pesan kat Lara, “you have to be confident, stand up for yourself, tahu value apa yang Lara ada supaya nanti tidak dibuli, tak ada orang ambil kesempatan atas Lara dan Lara tahu untuk mempertahankan diri sendiri,” ujarnya.

Mengakui tidak mudah untuk membesarkan anak – anak perempuan, namun Awal percaya sebagai ibu bapa mereka perlu seimbang dalam menjalani peranan masing – masing.

Kata Awal, dia seorang bapa yang protective, manakala Scha pula seorang ibu yang penyayang namun tegas.

“Saya lebih protective dari Scha. Jangan sentuh anak – anak saya, saya memang tak dapat tengok anak – anak saya ada masalah atau dalam bahaya.

“Scha seorang ibu yang sangat penyayang tapi tegas. Dia letak anak – anak nombor satu yang utama lebih dari diri dia sendiri. Maksudnya dia selalu fikir anak, biarlah dia tak dapat apa yang dia nak janji anak dia selesa. Itu antara good value tentang Scha,” katanya.

Untuk rekod, Awal dan Scha berkahwin pada 4 Mei 2012. Hasil perkahwinan mereka dikurniakan dua orang puteri iaitu Lara Alana dan Lila Amina.

Sumber: XTRA

Baca artikel menarik lain di sini:


5 Bahan Hasilkan Air Herba Body Reshape. Kembali Persis Dara, Ibu Anak Ramai Kena Amal!

Fitrah seorang wanita ingin kelihatan cantik. Bukan sahaja tertumpu pada raut wajah, sekali gus untuk keseluruhan tubuh badannya. Malah dirasakan satu bonus kiranya, jika masih mampu kekalkan bentuk tubuh langsing persis anak dara, walau pun hakikatnya sudah mempunyai anak yang ramai.

Bila bercakap untuk kekalkan bentuk badan, sewajarnya setiap wanita perlu berusaha mendapatkannya. Umpamanya dengan mengamalkan petua ini. Dikatakan pengamalnya akan merasakan perubahan ketara pada bentuk tubuh menjadi lebih langsing dan menarik. Bukan itu sahaja, diakui juga herba ini baik untuk sistem dalaman wanita. Untuk itu, apa kata anda cuba dahulu amalkan dan lihat perubahan pada diri.

Bahan-bahan :

1 inci halia-dihiris

1 inci ibu kunyit-dihiris

3 batang serai-dititik

3 helai daun pandan-disimpul

3 biji manjakani

Cara Membuatnya :

1.    Rebus semua bahan sehingga mendidih.

2.    Biarkan suam dan kemudian minum bersama dengan madu.

Sumber : Puan Sayhida MoHd Nor


DIY Buang Whitehead Paling Jimat Dengan Modal Serendah 40 Sen Sahaja. Wanita Ini Kongsikan Caranya.

Kulit muka jenis berminyak memang berpotensi untuk mengalami masalah pada liang pori. Apabila liang terbuka, ia mengundang masalah lain seperti blackhead, whitehead dan jerawat.

Apatah lagi bagi anda yang selalu terdedah pada sinaran matahari menyebabkan kolagen kulit rosak dan secara tak langsung membuka liang di muka lalu tersumbat. Sementelah dengan  pertambahan usia, masalah liang pori turut meningkat.

Facial spa antara pilihan yang boleh dilakukan untuk merawatnya. Namun, petua hilangkan blackhead dan whitehead menggunakan bahan semula jadi juga boleh diamalkan untuk mengurangkan masalah pembukaan liang pori di muka.

DIY BUANG WHITEHEAD SERENDAH RM0.40 SAHAJA !!!

Stress bila whitehead penuh di muka terutama di sekitar zone T?

Saya kongsikan cara paling jimat untuk buang whitehead degil itu.

Boleh follow step by step dekat gambar di bawah.

Tip:

Yang paling penting muka mestilah diwap dengan air suam dulu untuk buka pori supaya lebih terangkat.


“Betul-betul Rapat Jarak Ini”-Netizen Ucap Tahniah, Fizo Omar Bakal Timang Anak Ketiga!

Anak itu adalah rezeki bahkan mempunyai anak yang ramai sememangnya suatu anugerah yang tidak ternilai.

Baru-baru ini pelakon Fizo Omar telah berkongsi berita gembira apabila isterinya , Fazeera Nazri Azrai kini sedang mengandung anak kedua mereka, meskipun belum sampai tujuh bulan  menimang cahaya mata perempuan sebelum ini.

Dalam perkongsian tersebut, Fizo atau nama sebenarnya Wan Hafizol Wan Omar, 38, meluahkan rasa syukur di atas rezeki zuriat yang diberikan. Turut  memaklumkan usia kandungan isterinya itu sudah pun melepasi trimester pertama dan kini mencecah lima bulan.

“Syukur Alhamdulillah, rezeki lain dari Allah buat kami semua.

“Beza Khaleeda dan adik dia ini 11 bulan saja, kilang buka terus produce,” tulis Fizo yang dilihat teruja apabila bakal bergelar bapa kepada tiga orang cahaya mata.

Menerusi video yang dimuat naik itu juga, Fizo memberitahu bahawa anak keduanya, Wan Khaleeda akan bergelar Kak Ngah manakala anak sulungnya, Wan Maryam pula akan mempunyai dua adik.

ARTIKEL MENARIK

Perkongsian Fizo itu mendapat pelbagai reaksi daripada netizen termasuk rakan artis yang mengucapkan tahniah buat pasangan itu serta tumpang gembira dengan berita tersebut.

“Tahniah! seronok anak rapat-rapat. Nanti dah besar macam sebaya.”

“Hebat! Tahniah Fizo dan isteri. Semoga mummy dan anak dalam kandungan sihat-sihat selalu.”

“Ok geng! nak besarkan rasa macam kembar… sekarang dua-dua dah besar serentak. Alhamdulillah! Rezeki abe joe and wife🤲”

“Betul-betul rapat jarak ini, nanti besar macam kembar masing-masing,” antara komen-komen netizen  yang mencuri tumpuan.


“Berkat Doa & Istiqamah Bapa.. Asbab Saya Mendapat Hidayah & Berubah”- Oktovia Manrose

Sesungguhnya, hidayah itu milik Allah, dan kita sebagai hambaNya harus mencari bukan menanti hidayah itu.

Pelakon yang lebih setahun tampil dengan imej berhijab, Oktovia Manrose membuat perkongsian bahawa penghijrahannya itu adalah berkat doa dan istiqamah bapanya yang merupakan penyanyi dangdut era 1990-an, Iwan Syahman.

Melalui perkongsiannya di laman Instagram, Oktovia atau nama sebenarnya Wan Syamira Putri Oktovia Wan Syahman, meluahkan rasa syukur dan berterima kasih atas usaha berterusan bapanya yang ingin melihat dia berubah menjadi lebih baik.

“Berkat doa dan istiqomah seorang bapa. Mujahadah sendirian untuk menebus kekhilafan dulu. Usahanya sangat terasa. Masya-ALLAH dia menjadi asbab saya mendapat hidayah dan berubah.

“Tiada apa yang lebih beruntung daripada nikmat iman dan Islam yang ALLAH beri sekarang. ALLAH bagi rasa dan bagi faham. Masya-ALLAH sangat luar biasa,” tulisnya.

Tambahnya, dia kini lebih fahami tentang tujuan hidup dan berasa rugi jika terus mensia-siakannya.

“Hari berlalu, makin kuat rasa cinta kepada ALLAH SWT dan Rasullullah SAW, makin saya faham apa tujuan hidup.

“Dunia adalah ujian semata-mata untuk kita mengumpulkan saham di akhirat. Yang pasti kehidupan selepas dunia adalah lebih dasyat. Umur di dunia sangatlah singkat berbanding beratus ribu tahun di akhirat lamanya, nauzubillahminzalik.

“Tersangatlah rugi kalau mensia-sia diri dengan kemungkaran. Dunia ni bukan kehidupan abadi, tapi kehidupan bermula selepas kematian. Itulah hakikat yang sebenarnya,” jelasnya.

Sama seperti orang lain, Oktovia akui sebelum ini dia pernah bertanya kepada diri sendiri apakah sempat berubah dan menerima pengampunan daripada Maha Pencipta. Namun berkat kesungguhan dan keikhlasan hatinya mencari reda ALLAH, satu persatu perubahan yang lebih baik berlaku kepada dirinya.

“Dulu pernah bertanya pada diri. sempat kah aku? Allah terima ke aku?

“Sentiasa la bersangka baik dengan Allah. Dan percaya bahawa Allah akan terima setiap doa umat Nya yang benar2 ikhlas. In Shaa Allah.

“Perlahan2 mendidik diri untuk mendapat redha Allah. Bukan saja dari banyak nya ibadah kita lakukan seharian, tapi dari istiqomah dalam melakukan kewajipan kita pada Allah SWT. Alhamdulillah Allah dengan sifat Ar- Rahman, Ar- Rahim dan Al- ghofur , Allah bagi peluang.

“Satu persatu perubahan dalam diri. MasyaAllah. Bersyukur. Semuanya asbab usaha niat ikhlas dan doa seorang bapa yang soleh. Alhamdulillah. Semoga Allah sentiasa merahmatimu wahai Ayahanda Iwan Syahman” tambahnya.

Di akhir penulisannya, Oktovia berharap supaya dia, ahli keluarga, sahabat-sahabat lain sentiasa istiqamah dan mendapat pengakhiran khusnul khotimah. InsyaAllah.


Jaga Adik Sepenuh Hati Demi Tunaikan Amanah Arwah Ummi. Memang Sweet Sangat Adik Beradik Ni!

Perasan tak dalam hubungan adik beradik ini cukup istimewa. Ada yang begitu rapat, ada juga bagai anjing dengan kucing yang mana pantang berjumpa mesti bergaduh. Bila berjauhan terasa rindu pula.

Pun begitu, ada satu lagi hubungan adik beradik yang jarang-jarang kita nampak bila meningkat remaja masih rapat dan begitu mengambil berat antara satu sama lain.Paling biasa kita lihat, ketika umur begini mereka akan buat hal masing-masing.

Namun berbeza dengan apa yang dilakukan oleh seorang abang bernama Aiman Wafiyuddin ini kepada adik perempuannya ini. Nampak cukup bertanggungjawab dan sweet sekali. Ianya telah dikongsikan di akaun twitter miliknya.

Jom ikuti perkongsian tersebut.

” Mungkin hari ini awak diuji dengan ejekan seperti gemok, hitam dan tidak cantik. Tetapi percayalah, kecantikan itu dilihat berbeza daripada sudut pandangan diri masing-masing. Tidak semua melabel awak sebegitu rupa”

Membaca luahan rasa dari seorang abang dan dalam masa yang sama menyuntik semangat kepada adiknya ini memang cukup hebat. Pastinya, adiknya begitu beruntung mempunyai seorang abang sepertinya.

Tunai Amanah Ummi

Erti sayang dari seorang abang…

Beruntungnya badan


Kemas Teratur Sedap Mata Memandang, Cara Ibu Anak Tujuh Susun Pakaian Anak Buat Warganet Kagum.

Jika cerita pasal kain, setiap hari tak akan pernah habis. Dah siap sidai kain, berlipat pula belum selesai. Sudahnya kain berlonggok dalam bakul macam bukit!

Ramai yang akui, bab melipat baju kebanyakan para ibu tidak mempunyai tahap kesabaran yang tinggi. Kekangan masa dengan tugas sedia ada di rumah menyebabkan ramai yang memilih untuk mengantung sahaja pakaian di dalam almari.

Namun ada juga menyukai cara lipat sebagai cara menyimpanan pakaian dengan mudah dan kemas. Sebagaimana perkongsian seorang ibu ini, Anna Mukhtar di facebooknya mengenai cara beliau mengurukan pakaian anak yang banyak.

Biarpun mempunyai anak seramai tujuh orang, penat tetap ada namun inilah momen yang akan dikenang ketika anak-anak masih kecil.

JADI KENANGAN BILA ANAK DAH BESAR.

Rutin setiap kali melipat baju.lengoh tu laaa. Hanya Allah yang tau. Maklum laaa anak kecik-kecik ramai ni kan macam ni laa. Baju kecil-kecil. Sementara nak habih tu macam na patah jugak la pinggang2 ni.

Tu almari sama tinggi dengan syiling umah dah. Bayangkan depan belakang full dengan baju anak-anak aje. Tak termasuk baju mama abah lagi.

Baju mama pun boleh banyaknya. Semua lipat. Sikit je nak hanger pun. Tapi tak pa mama suka. Masa ni ja nak merasa pun. Esok anak-anak dah besar tak merasa dah semua ni kan.

Kagum melihat pakaian yang dilipat kemas rata-rata warganet memuji kerajinan wanita ini.

“Kagum tengok baju berlipat byk mcm ni..

“Alhamdulillah,di kurniakan anank yg ramai,semoga semuanya menjadi anak yg soleh dan solehah.

“Cita2 sy selalu mcm ni. Tp xpernah jadi. Kejap je runtuh.

“Semoga aku diberi kerajinan untuk melipat kain baju seperti ini. Aamiin.

“Trbaik laa.. Hebat awak. Kemas n susun tratur.


Lihat Tanda-tanda Ni, Ada Tak Terjadi Pada Keluarga Kita. Bimbang Rupanya Sebab Ada Yang Tak Berkat!

Dikurniakan keberkatan hidup adalah sebuah anugerah untuk  kita  menjalani kehidupan di  dunia ini. Bila ada keberkatan,  hidup ini akan   sentiasa berada di dalam kecukupan.

Di sini  pula dikongsikan antara tanda-tanda hidup ini TIDAK BERKAT  :

1. Duit banyak, tapi cepat jer habis.
Tak tau duit pergi mana. Pendapatan bertambah, tapi asyik tak cukup jer. Duit banyak dihabiskan pada benda yang sia-sia. Patutnya bila duit dapat banyak, sedekah pun kena la bertambah. Tapi tak, kita jadi makin kedekut. Sedekah tak bertambah, duit tetap habis ke tempat lain.

2. Buat kerja, tak siap.
Projek ada macam-macam, idea banyak, tapi satu pun tak berjaya. Macam-macam usaha dibuat, macam-macam projek kita cuba nak lakukan, tapi semuanya tergantung. Semuanya tergendala. Satu pun tak berjaya. Kalau ada yang menjadi, tapi tak seperti yang dirancangkan.

3. Buat sesuatu, tak dapat manfaat.
Baca buku banyak, tapi ilmu satu pun tak lekat. Nasihat orang pandai, tapi diri pun tunggang langgang.

4. Masa habis dengan sia-sia.
Kononnya sibuk, tapi sebenarnya banyak masa dihabiskan dengan perkara yang sia-sia. Leka main fesbuk, leka tengok TV, leka berborak dengan kawan, leka main game, leka melepak dengan kawan-kawan. Tapi nak luang baca Quran 5 minit sehari pun tak boleh. Solat pun akhir waktu. Solat tak sampai 5 minit. Zikir langsung tak amal. Malah nak berdoa untuk diri sendiri pun malas.

Adakah kita salah seorang yang mengalami atau merasai tanda-tanda di atas?

Mari kita sama-sama muhasabah diri. Tanya pada diri, adakah kita salah seorang daripada orang yang tidak mendapat keberkatan dari Allah…


“Ajaibnya Ibu Lahirkan Anak Ketika Koma Buat Kami Nak Lihat Sendiri Keadaannya.” Fouziah Gous & Suami Buat Kerja Amal, Lawat Pesakit Tumor Koma Lepas Bersalin

Kisah ibu yang menghidap ketumbuhan bahagian otak mendapat simpati dari masyarakat. Kamareeah yang terlantar sejak tujuh bulan juga koma selepas melahirkan anak bongsunya.

Suami Kamareeah, Fairol Haziri Rahim, 44, berkata, rawatan berterusan terpaksa dibuat terhadap isterinya yang berada dalam koma selepas kejang dan sawan kerana tumor semakin membesar Disember lalu.

Terdahulu keluarga berkenaan menerima kunjungan daripada usahawan Datuk Zhafran Yusof yang turut ditemani isterinya, Datin Fouziah Gous untuk melihat sendiri keadaan Kamareeah serta anak bongsunya yang dilahirkan pramatang

Menurut usahawan Datuk Zhafran Yusof, sudah lima tahun dia dan isterinya melakukan kerja amal dengan menziarahi keluarga memerlukan selain menghulurkan sumbangan kepada mereka yang berada di sekitar pantai timur sejak kejadian bah kuning di Kelantan pada 2014.

“Bagaimanapun dalam banyak kes yang pernah kami lawati, keajaiban berlaku terhadap Kamareeah yang melahirkan anak bongsunya dalam keadaan koma selepas tular membuatkan saya dan isteri benar-benar ingin bertemu dengan keluarga ini.

“Alhamdulillah, perbincangan bersama sahabat yang tinggal di Kelantan memudahkan kami mencari keluarga ini dan berpeluang melihat sendiri keadaan Kamareeah serta anaknya,” katanya.

Sementara itu, Fairol Haziri yang merupakan suami Kamareeah memberitahu, selepas kisah sedih itu tular di media sosial dan mendapat liputan akhbar, badan bukan kerajaan (NGO) dan orang ramai datang ke rumah dan menyerahkan sumbangan untuk meringankan bebannya.

“Saya mengharapkan keajaiban akan berlaku dan apabila isteri sedar nanti dia boleh menyusukan anak kami,” kata Fairol Haziri Rahim, 44, suami kepada Kamareeah Arwae, 36, yang melahirkan anak bongsu mereka dalam keadaan koma.

Fairol Haziri berkata, doktor memberi jaminan bahawa Kamareeah akan sembuh suatu hari nanti, namun tidak dapat memberi tempoh berapa lama isterinya yang terlantar itu akan kembali pulih.

“Lebih menyedihkan, sejak lahir Farah Hanis yang kini berusia 53 hari hanya bergantung sepenuhnya kepada susu formula khas untuk bayi pramatang kerana isteri tidak dapat menyusukan bayi kami seperti yang dilakukan sebelum ini kepada anak sulung, Farras Hazim, 19 bulan, walaupun hanya sekejap.

“Selepas isteri koma, Farras terus terputus susu ibu dan sejak itu, dia enggan minum susu formula.

“Hati saya sebak melihat anak bongsu yang baru dilahirkan membesar tanpa belaian seorang ibu dan perasaan gembira kami menyambut orang baru bertukar pilu,” katanya ketika ditemui di rumah sewanya di Jalan Pantai Cahaya Bulan, di sini, semalam.

Sumber: Berita Harian


Doktor Sahkan Memang Kesan Dera! Bayi Jadi Mangsa Pengasuh Facebook

Mimpi ngeri setiap ibu adalah mendapat tahu bahawa anak kecil mereka didera oleh seorang yang sepatutnya boleh dipercayai. Bayi kepada seorang pengguna TikTok ini mengalami trauma itu selama 3 hari.

Sejak kebelakangan ini, seorang pengguna TikTok yang dikenali sebagai “@tyraadnann” telah memuat naik satu video yang memaparkan kesan-kesan lebam di bahagian lengan dan telinga anaknya yang baru genap setahun.

Dikatakan bahawa ibu muda terpaksa menghantar anaknya untuk dijaga pengasuh kerana baharu sahaja mendapat tawaran pekerjaan sebagai pembantu tadbir. Sebelum ini, wanita itu merupakan suri rumah.

“Selepas berbincang dengan suami, kami ambil keputusan untuk hantar anak kepada pengasuh. Waktu kerja saya juga pendek iaitu 8 pagi sehingga 1.30 petang saja. Selepas mencari-cari dari Facebook, ada beberapa orang yang tawarkan khidmat mengasuh. Tapi wanita tersebut adalah yang terawal beri respons. Saya pun sempat berkenalan dan pergi ke rumahnya dulu sebelum hantar anak. Saya tengok orangnya baik, anak kecilnya pun siap kongsi mainan. Dia pun hanya mengasuh seorang kanak-kanak berusia enam tahun saja, tak ramai. Jadi saya pun proceed” ujar ibu muda ini.

“Namun selepas ambil anak pada hari kedua, saya ada perasan lebam dekat pipinya namun tidak bertanya lanjut kepada pengasuh.

“Hari ketiga, suami yang ambil anak. Suami beritahu ada macam luka dan kesan merah dekat telinga. Selepas balik rumah, saya tengok kedua-dua telinga anak macam luka dan ada kesan lebam dekat lengan. Saya terus WhatsApp pengasuh tu dan tanya apa yang berlaku? Dia kata lupa nak beritahu, anak saya terjatuh ketika main dengan anaknya dan terkena bucu meja, ujar ibu kepada seorang cahaya mata lelaki ini” kata wanita itu.

Pada hari yang sama, wanita itu dan suaminya membuat keputusan untuk tidak lagi menghantar anak mereka untuk dijaga pengasuh tersebut. Dikatakan juga bahawa pengasuh itu tidak memberi sebarang penjelasan serta tidak meminta maaf kepada ibu bapa itu.

“Itu saya cukup terkilan. Saya dan suami bawa anak buat pemeriksaan di hospital dan doktor sahkan memang ia kesan dera, bukan terjatuh. Selepas itu kami buat laporan polis kerana tak mahu anak orang lain pula jadi mangsa” jelas ibu mangsa ini. Saya jadi trauma… macam tak percaya dah nak hantar anak kepada pengasuh. Saya bersyukur majikan memahami situasi ketika ini,” katanya.

Pengguna TikTok ini berkata tujuan berkongsikan perkara ini adalah untuk menjadi sebagai pengajaran kepada ibu bapa yang lain yang mungkin menghadapi situasi yang lebih kurang sama sepertinya agar menjadi lebih berwaspada dan jangan terlalu mudah percayakan orang.

Semoga anak kecil ini baik-baik sahaja dan kami dari Keluarga mendoakan agar anda dan keluarga sentiasa dilindungi daripada perkara seperti ini. Dinasihatkan juga kepada yang bergelar pengasuh, jika anda tidak boleh mengawal kadar stres anda dan tidak mempunyai tahap kesabaran yang tinggi, janganlah jadi seorang pengasuh.

Sumber: Mstar


“Kalau Perlukan Kekuatan, Peluk Je Isteri.” Perkongsian Ajak Shiro Untuk Para Suami Praktikkan. Sweetnya!

Berkenalan sejak 20 tahun lalu ketika dibangku sekolah lagi, suami isteri ini adalah contoh pasangan cinta monyet yang kekal sehingga ke jenjang pelamin.

Ajak Shiro dan isterinya, Afifah Amin mula berkenalan ketika di tingkatan 1. Daripada kawan sehingga kepada suami isteri, kini sudah 10 tahun pasangan ini melayari alam rumah tangga dengan dikurniakan 3 cahaya mata.

Kisah tersebut dikongsikan oleh Ajak menerusi laman instagramnya sebelum ini.

Biarpun bergelar selebriti, namun Ajak Shiro merupakan seorang suami dan bapa yang cukup penyayang.

Tidak hairanlah, sesekali dia memuat naik gambar bersama isterinya Afifah dengan kapsyen yang cukup sweet. Terbaru, Ajak memuat naik satu video yang memaparkan dia memeluk isterinya dengan kapsyen:

“Suami kalau perlu kekuatan, peluk je isteri…Insyaallah..tak percaya cuba peluk..tapi bini koranglah..bukan bini aku,” tulis Ajak Shiro.

Perkongsian tersebut mendapat reaksi daripada netizen yang rata-rata mengakui itulah resipi rumah tangga bahagia.


Guru Bahasa Inggeris Ini Jelaskan Cara Nak Anak Mahir BI Sejak Kecil, Nampak Biasa Rupanya Memang Berkesan!

Semakin ramai ibu bapa cakna mengenai kepentingan bahasa Inggeris sebagai bahasa kedua di negara ini. Namun ramai yang risau apabila anak tidak fasih berbahasa Inggeris. Sudah tentu ada sebabnya.

Siapa tak gembira apabila anak boleh berrcakap dan membaca dalam bahasa Inggeris dengan baik.

Nak anak mahir bahasa Inggeris ini caranya.

Harini saya nak menjawab soalan ini:
“Cikgu Nurzuhaili Shamsudin, nk tnya.kenapa budak2 ssh nk boleh utk bi? Adakah sbb minat? Atau dorg letak mental blocking xnk blaja bi?”
Jawapan:

Saya akan cuba jawab berdasarkan pengalaman saya sebagai pelajar, guru Bahasa Inggeris dan ibu. Saya cuba tulis dalam bentuk point supaya lebih mudah difahami. Semoga bermanfaat.

1. Persekitaran.

Semasa saya di tadika di Perak, saya bersyukur sebab Teacher Mary (guru India) mengajar saya dengan penuh semangat. Saya tak faham sepatah pun perkataan yang teacher Mary cakap sebab saya tak pernah bercakap dalam Bahasa Inggeris di rumah. Semasa di tadika, saya tak tahu apa itu English grammar, tapi saya ‘pick up the language’ melalui apa yang saya dengar, dan saya terpaksa cakap Bahasa Inggeris di tadika walaupun ambil masa.

Kemudian apabila saya berpindah ke sekolah rendah di Terengganu, di mana hampir semua pelajar Melayu, saya tak dengar orang bercakap Bahasa Inggeris. Saya jadi malu untuk bercakap Bahasa Inggeris sebab takut ‘tak geng’ dengan kawan-kawan lain 😅

Apabila ke sekolah menengah pula (SMKA), kawan-kawan saya terdiri daripada pelajar-pelajar pandai. Mereka sentiasa dapat markah tinggi dalam Bahasa Inggeris walaupun tak pernah saya dengar mereka bercakap Bahasa Inggeris.

Tapi penulisan mereka sangat bagus kerana mereka rajin membaca buku Bahasa Inggeris. Budaya dan persekitaran di sekolah menengah yang sentiasa berlumba-lumba untuk belajar membuatkan saya terikut-ikut dengan kawan-kawan supaya belajar dengan baik.

2. Cikgu yang baik dan kreatif.

Saya suka Teacher Mary, sebab dia baik, pandai ambil hati dan selalu buat aktiviti bersama-sama. Kalaulah pada waktu itu saya dapat seorang cikgu yang garang dan suka membebel, saya rasa minat saya terhadap Bahasa Inggeris terus mati.

Datang ke tadika setiap hari sangat menyeronokkan, sebab akan buat banyak aktiviti hands-on, nyanyi nursery rhymes sama-sama dan ada story telling session. Saya lihat Bahasa Inggeris sebagai sesuatu yang seronok, bukan sesuatu yang susah. Minat terhadap Bahasa Inggeris mula timbul dan sejak itu, saya suka belajar Bahasa Inggeris.

3. Peranan ibubapa

Ibubapa saya tak pandai berbahasa Inggeris. Saya lihat, kawan-kawan saya yang bercakap Bahasa Inggeris di rumah dengan ibu bapa mereka, lebih mudah menguasai Bahasa Inggeris berbanding saya yang hanya belajar Bahasa Inggeris di sekolah sahaja. Mereka mempunyai sokongan, dan persekitaran belajar yang baik di rumah. Sentiasa menonton movie Inggeris dan menyanyi lagu dan membaca buku Inggeris.

Saya telah melakukan eksperimen terhadap 2 orang anak saya, Safiyya dan Adam.

1. Saya hantar Safiyya ke tadika Cina (ada pelajar Melayu, Cina dan India) sejak berusia 4 tahun. Di rumah, saya bercakap dalam Bahasa Melayu dan Bahasa Inggeris. Pada tahun pertama dia di tadika, cikgunya cakap dia langsung tak bercakap di tadika.

Sewaktu umur 5 tahun, dia mula faham arahan mudah, tapi masih belum boleh bercakap dalam Bahasa Cina. Dia mula bercakap Bahasa Cina semasa berumur 6 tahun. Kemudian, saya menghantarnya ke SJKC. Pada sebelah petang, saya hantar dia ke tusyen Bahasa Cina. Safiyya cemerlang di sekolah, mampu belajar dengan baik.

Walaupun saya tak dapat mengajarnya di rumah, tapi saya membantu menyediakan persekitaran yang baik untuknya. Mendapatkan guru yang baik, supaya dia mempunyai lebih masa untuk belajar dan terdedah dengan Bahasa Cina.

Saya yakin, begitu juga dengan Bahasa Inggeris. Kini, Safiyya mampu menguasai Bahasa Melayu, Bahasa Inggeris dan Bahasa Cina dengan baik.

Kelas belajar bahasa Inggeris

2. Adam pula, dari kecil lagi saya telah bercadang untuk dia belajar di sekolah biasa, sebab saya mahu dia ke sekolah agama apabila masuk sekolah rendah nanti. Dia belajar di Tadika SMG (Melayu) sejak berumur 4 tahun.

Alhamdulillah, banyak dia belajar terutama tentang Al-Quran, berbanding kakaknya yang bersekolah Cina. Di tadika menggunakan Bahasa Melayu sebagai bahasa harian. Di rumah juga bercakap Bahasa Melayu.

Adam boleh membaca buku Bahasa Inggeris, tapi tak faham apa yang dibaca. Apabila dia masuk umur 6 tahun, saya buat langkah drastik untuk bantu dia belajar Bahasa Inggeris. Saya daftarkan dia ke kelas perbualan Bahasa Inggeris (online) sepanjang PKP baru-baru ni. Setiap malam saya buat sesi story telling dalam Bahasa Inggeris.

Pada awal kelas online, Adam sangat pendiam, sentiasa perlukan bantuan saya untuk faham arahan cikgu. Alhamdulillah, cikgunya pandai tarik minat dia dan buat banyak aktiviti menarik berbentuk game. Adam suka mencuba, walaupun dia bercakap tunggang langgang pada awalnya, saya terus betulkan. Saya sentiasa cakap “It’s ok to make mistakes”. Saya dapati Bahasa Inggeris dia semakin bertambah baik.

Ok, cukuplah rasanya setakat ni perkongsian saya. Banyak juga faktor lain yang mempengaruhi. Saya hanya bercakap berdasarkan pengalaman peribadi. Pupuk minat anak belajar Bahasa Inggeris sejak kecil, kalau kita mempunyai kepakaran, alhamdulillah, teruskan membantu.

Tapi kalau kita tak mempunyai kepakaran, bantulah anak dari segi sokongan (iaitu mendapatkan persekitaran dan guru yang baik) untuk anak.
Saya suka nak tahu pengalaman orang lain juga. Boleh kongsikan pengalaman di ruangan komen. Semoga kita sama-sama belajar.

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Didik Anak Cuma Satu Kali Sahaja. Berikan Terbaik Sebelum Terlambat. Deep Pesanan Ni.

Jadi ibu bapa perlu menggunakan pendekatan yang betul supaya anak dapat dibentuk dengan acuan yang baik.

Justeru, ibu bapa sepatutnya menghargai waktu ini sebagai detik yang terbaik untuk didik anak-anak.

Yes Sekali Sahaja. SE-KA-LI !

Bimbing Anak cuma sekali.
Apabila anak dah membesar, habis peluang itu.
Sementara kita berpeluang mendidik anak.
Sementara anak bersama kita.
Sementara anak masih dengar cakap kita.
Sementara anak masih tinggal sebumbung dengan kita.
Sementara kita tidak sesibuk mereka yang terlalu sibuk
Sementara Allah beri kesempatan kepada kita …

Maka mari pakat didik anak sebaik yang kita mampu. Kan kita kata nak bagi yang terbaik untuk anak kita.

Ingat sekadar:
— Kata-kata.
— Niat.
— Azam.
— Resolusi …. semata-mata tidak bermakna.

Do something.
Lakukan sesuatu.
Bawa berbincang suami-isteri / mak-ayah

Sebab …
Anak semakin membesar.
Masalah yang dihadapinya di sekolah semakin mencabar.
Kawan-kawannya semakin banyak.

Lama-lama mereka semakin ada fikiran sendiri.
Mereka ada pandangan sendiri.
Mereka ada pendirian sendiri.
Mereka ada pegangan sendiri ….

Yang mungkin tidak sehala dengan kita.
Yang mungkin jauh berbeza dengan kita.
Yang mungkin bercanggah dengan kita.

Pada ketika itu …
Teguran
Nasihat
Pendapat kita
Sudah tidak didengari lagi.
Sudah lambat.

Justeru sementara ada peluang.
Khususnya ketika anak di sekolah rendah.
Ketika anak masih di pra-sekolah
Ketika anak masih di sekolah rendah
Ketika anak masih awal sekolah menengah


Patutlah Anak Manja Dengan Fizo Omar. Tak Kisah Apa Anak Buat. Sweet!

Melihat keakraban ayah dan anak tentunya hubungan mesra terjalin indah. Lebih manis lagi,bila anak perempuan rapat dengan ayah.

Melihat paparan video yang dipaparkan di instagram Fizo Omar menunjukkan anaknya begitu mesra dengan ayahnya. Walaupun Fizo sedang tidur, anaknya leka menyolek wajahnya.

Gelagat anaknya juga telah mencuit hati netizen.


Bukan Hanya Wanita Yang Suka Dipujuk Rayu, Lelaki Juga Apa Kurangnya. Ini Rahsianya Kena Tahu!

Hati keras lelaki ada kala boleh menjadi lembut dan tidak mustahil merajuk dengan pasangannya. Hal ini kerap berlaku apabila lelaki rasa terpinggir kala wanita terlalu melebihkan hal-ehwal kerjaya ataupun terlalu melayani anak-anak.

Bagi isteri yang berdepan dengan suami merajuk, masih ada ruang untuk anda memperbaiki keadaan. Bukan hanya wanita yang suka dipujuk rayu, lelaki juga apa kurangnya. Walaupun mereka kelihatan gagah perkasa namun di sebaliknya mereka turut perlu dimanjakan. Bak kata orang zaman sekarang, dalam hati ada taman.

1) MINTA MAAF Mulakan proses memujuk dengan meminta maaf terlebih dahulu. Cara minta maaf itu terpulang pada kreativiti anda. Ada yang lebih suka minta maaf di meja makan kala bersarapan pada cuti hujung minggu. Ada yang lebih senang minta maaf kala sedang sama-sama menonton televisyen. Malah ada juga yang lebih selesa minta maaf ketika di atas katil sebelum melelapkan mata.

Bisikkan kata minta maaf di telinganya. Katakan yang anda minta maaf kerana membuat dia merajuk. Sebagai isteri, pasti kita tahu kelemahan suami yang mampu membuatkan dia ‘cair’. Mungkin dengan nada suara, atau mungkin dengan sentuhan jari anda. Gunakan skil menggoda anda untuk memastikan dia memaafkan anda dan menghilangkan rasa merajuknya itu.

2) BUAT SURPRISE Apa kata anda buatkan satu kejutan untuk suami yang sedang merajuk itu? Misalnya anda pulang awal ke rumah dan masak hidangan kegemarannya. Kemas rumah dan semburkan haruman yang digemari suami ke sekitar rumah.

Biarkan dia terasa kelainan kala masuk ke rumah apabila pulang dari kerja. Bau harum pasti menyamankan suasana. Lalu lebih menggembirakan hatinya apabila melihat hidangan istimewa sudah ada di atas meja untuk dinikmati bersama.

3) BETULKAN KOMUNIKASI Komunikasi dua hala sebenarnya sangat penting dalam hubungan suami isteri. Sebuah perkahwinan tidak akan memberi erti kebahagiaan sebenar jika tiada komunikasi. Dalam kes suami merajuk, cuba anda bertanya kepada pasangan punca si dia merajuk. Ada kala puncanya hanyalah hal kecil.

Pun begitu, jangan anggap hal kecil pada anda itu juga merupakan hal kecil bagi si dia. Bagi sesetengah orang, hal itu adalah sebuah hal besar. Jadi, sebagai pasangan, kita juga perlu menghormati perasaan pasangan kita walaupun dia ialah lelaki yang kita anggap ‘kebal’ daripada perasaan kecil hati.

Di sinilah letaknya kepentingan berkomunikasi. Beritahu pasangan apa-apa sahaja hal boleh menyebabkan kita berkecil hati supaya kita boleh elakkan hal-hal merajuk.

4) JANGAN ULANG KESILAPAN Apabila kita telah tahu perkara yang menyebabkan suami merajuk, maka usahlah diulangi lagi kesilapan yang kita lakukan. Misalnya, walaupun dia merajuk hanya disebabkan kita terlupa membuat sambal belacan yang telah dipesan, berjanjilah dengan diri sendiri yang kita tidak akan terlupa lagi pesanan kecil daripada suami.

Tawan kembali hatinya. Balut luka di hatinya. Ingatlah bahawa syurga seorang isteri di bawah tapak kaki suami. Usah disakiti hatinya. Layarilah rumahtangga dengan persefahaman dan kecapilah kebahagiaan di dunia ini.

Sumber: bercintaselepasnikah.com


“Pengorbanan Isteri & Ibu.”  Berharap ‘Telur’ Yang Keluar Baik-Baik & Cantik, Elizad Teruskan Rawatan IVF!

Umum mengetahui pelakon dan juga hos, Elizad Saharuddin kini dalam proses rawatan ujian persenyawaan in vitro (IVF). Setiap kali membuat rawatan, hos program Talksshow Mingguan Wanita ini akan memuat naik perkongsiannya dilaman instagram.

Terbaru, pelakon berusia 36 tahun itu memuat naik gambarnya yang berada di atas katil rawatan beserta kapsyen memohon orang ramai menitipkan doa buatnya meneruskan rawatan.

Di dalam perkongsian itu juga,  Elizad turut memberitahu dia telah berpuasa dari malam sebelumnya bagi meneruskan proses selain perlu ditidurkan dahulu sebelum rawatan dilakukan.

Salam & Selamat pagi kesayangan semua . Pagi ni “ egg pick up “ bersama Dr Azlin @dr.azlin & team @sophea_fertility . Nebesss kemain 😅 dgn rasa lapar ( puasa dari malam tadi . ) Harap2 “ telor “ keluar semua yg baik2 & cantik2 . Moga dipermudahkan 🤲🏻 . Doakan saya ya . Saya “ tido “ dulu . Nak bius dah . ❤ Nanti sedar nak makan byk2 ! Awwww 😘

“Wahai Tuhanku, kurniakanlah kepada-Ku dari sisi-Mu zuriat keturunan yang baik. Sesungguhnya, Engkau sentiasa mendengar (menerima) doa permohonan.”

Elizad dan suami mendirikan rumah tangga sejak  lima tahun lalu. Pasangan ini  mengharapkan cahaya mata dan rawatan IVF merupakan salah satu inisiatifnya dalam mendapatkan anak. Semoga urusan Elizad dipermudahkan.

Rata-rata yang membaca perkongsian Elizad mendoakan semoga dia terus kuat dan urusannya untuk memperoleh zuriat sendiri dipermudahkan.

Moga dipermudahkan semuanya


Hargailah Isteri, Hidup Dia Selain Untuk Allah Adalah Untuk Suaminya. Jangan Abaikan, Peluk Cium, Sayang Isteri Yang Kita Ada. Tu Hadiah Dari Allah!

Perkahwinan adalah untuk sepanjang hayat, dan bukan untuk masa yang pendek. Kerana itu, sebagai suami isteri, kena ada sikap hormat menghormati dan mengharagai satu sama lain.

Namun, ada antara suami yang memandang enteng hal ini. Sehingga ada yang tidak mempedulikan langsung hal kebajikan isteri. Biarpun mungkin tidak menunjukkan secara-terang-terangan, namun pasti si isteri berkecil hati dan juga memendam perasaan.

Isteri adalah seorang insan yang patut dihargai oleh setiap suami. Walaupun mungkin mereka cuma seorang surirumah, tetapi besar pengorbanannya terhadap keluarga.

Pernah tak isteri berhenti dari buat tugas-tugasnya?

Dia kena marah pun dia tetap masak…Dia merajuk pun dia masak…Dia tak sihat pun dia masak…Bergaduh dgn kita pun, dia tetap buat keje-keje umah…Dia balik kampung pun, dia mesej, telefon kita :

“Abang dah bangun?”, “Abang dah sampai tempat kerja?”, ” Abang dah lunch?”, ” Abang dah otw balik kerja?” , “Abang dah sampai umah?”, ” Abang dah makan malam?” Sampailah dia tanya, “Abang dah tido?”…

Berjauhan pun, dia tanya satu-satu…masih risaukan kita…jadi p la apa pun,duduk jauh macam mana pun dia tetap jalankan tugas-tugas dia sebagai seorang isteri…ambik tahu kebajikan kita, jaga suami…

Jahat mana pun suaminya itu, dia tetap buat tugas2 seorang isteri…dan kita yang jadi suami ni, ada tak tugas-tugas kita yang kita tak tunaikan terhadapnya? Ada kan…banyak sebenarnya tuan-tuan…

Balik kerja, ada tak kita tanya, ” Mcm mana hari ni, ayang ok?”…Ada tak mesej dia, ” Ayang dah makan? Ayang sihat tak hari ni…?” Jarang kan kita nk buat ni? itu hari biasa…kalau hari bergaduh, kalau tarik muka, lagi la tak buat langsung…

Tapi isteri tak pernah pun berhenti dari memikirkan tentang suaminya…even time tidur pun, bila terjaga, dia selimutkan suami dia…perbetulkan kedudukan tidur suaminya…pastikan suaminya itu selesa…

24 jam, 7 hari seminggu, 365 hari setahun, untuk SUAMI…dan kita pulak asyik memikirkan tentang perempuan lain? tentang kekurangan isteri? cari kelemahan isteri? Tak guna betul kita ni tuan-tuan…Hargailah isteri tuan-tuan tu…hidup dia, selain untuk Allah, adalah untuk SUAMINYA…jangan abaikan isteri, peluk cium, sayang isteri yang kita ada tu…

Hadiah dari Allah untuk kita…


Isteri Komplen Semut Selalu Naik Atas Meja, Lelaki Ini kongsikan Cara Atasinya. Guna Satu Barang Ni Jer. Wow Terlajak Mudah Ni!

Isteri selalu komplen, semut selalu naik atas meja. Buka tudung saji, tengok semut tengah kendurikan makanan.

Terus tak de mood nak makan then ajak kita makan kat luar. Selalu makan kat luar tak elok tuan-tuan, tak sihat, poket suami demam nanti.

Jom praktik kan petua ini.

Memang tuhan buat orang lelaki ni pantang dengar masalah, mesti otak berputar mencari penyelesaiannya. Bercampur pulak darah patent dalam diri, lagi lah laju (sebenarnya dah tak larat nak dengar hehe).

1. Mula-mula cari stokin yang kau sendiri dah menyampah nak pakai. Atau kau dah jadi pengikut tegar Wak Doyok yang memang tak pakai stokin lagi senang, ambik je mana stokin kau suka.

2. Pastu potong 4. Lebar dalam dua inci macam tu. Kalau kaki meja kau 6, potong 6 lah.

3. Sarungkan kat kaki meja, pastu spray perfume. Ikutlah jenama apa yang isteri kau suka, Ridsect pun boleh, Baygon pun boleh. Jangan guna Versace sudah lah.

Spray keliling untuk kesan yang lebih efektif.

Ok sekarang bukan setakat semut, lipas, malah cicak pun dah malas nak panjat meja makan tu.

Selamat mencuba. “Happy Wife, Happy Life”

Dah settle satu masalah, sekarang aku dah boleh fokus kerja.

Sumber : FB OH MEDIA


Penyakit ‘Angin’  Dalam Badan, Ingat Biasa Je Tapi Boleh Jadi Teruk Bila Ada Tanda Ni!

Penyakit angin dalam badan, rasa lesu dan seterusnya badan tidak bermaya umumnya kita rasakan itu perkara biasa sahaja.

Namun siapa sangka, tanda-tanda awal rasa tidak selesa yang ditunjukkan oleh tubuh memberi petanda yang perlu diambil tindakan.

Ini sebagaimana perkongsian info yang diberikan oleh seorang dr ini. Semoga melalui pembacaan ini memberi manfaat untuk kita seisi keluarga lebih prihatin dalam penjagaan kesihatan.

Ramai orang tak sedar penyakit “angin” ni.. sampai dah jadi teruk..Awal-awal pandang remeh saja..

Sikit je gastrik, kembung atau hati kecil kita sedapkan hati..
“Ni sebab lambat makan”
“Stress kerja kot, sebab tu fikit macam-macam”.

Tak ramai yang tahu sebenarnya sakit angin ni kemungkinan berisiko sebabkan:

1) Gangguan mental: fikir negatif banyak, risau-risau, OCD.
2) Badan sakit-sakit
3) Lesu takde tenaga
4) Sendi problem terutama sakit jari, lutut dan belakang.
5) Hujung kaki pucat, kebas-kebas. Kuku pecah-pecah.
6) Masalah pencernaan : Kembung, refluks asid, cirit atau sembelit.
7) Alahan jadi teruk: Ekzema, asma, resdung, migrain.

8) Gangguan hormon : Cyst, fibroid, period terganggu.
9) Sesak dada, stamina kurang, berdebar-debar.
10) Penyakit autoimmune (antibodi serang badan sendiri).

Banyak lagi tanda-tanda lain awal yang sebenarnya kita abaikan. Saya sendiri dah hidup lebih 20tahun dengan tanda-tanda ini tanpa saya sedari.

Bila umur mencecah 30an, baru jelas semua sakit-sakit tu.Tapi saya dah jumpa ramai yang bermula lebih awal.

Orang-orang muda kita ramai dah belasan tahun..anak-anak dah nampak tanda gangguan mental terutamanya.

Kesimpulan yang saya dapat buat ialah lifestyle kita zaman moden ini yang menjurus ke arah penyakit-penyakit yang dah jadi biasa sangat ni.

# Anak-anak kita dah tak main dah kat luar dengan kawan-kawan. Majoriti suka duk rumah main game.
# Kita sendiri orang dewasa sibuk bekerja, riadah kat taman dan padang dah kita gantikan dengan senaman di gym waktu malam. Bukan tak bagus, better dari takde. Tapi ia ganggu fitrah badan kita.

# Pemakanan zaman moden seperti fastfood, makanan pek yang sangat proses. makan bergandum macam roti/biskut/mee/pasta dah tak sama macam makanan nenek moyang kita.

# Tidur lewat bukan sahaja kurangkan waktu badan rehat, tetapi juga ganggu sistem hormon dalam badan. Badan jadi radang, sistem detoks badan jadi lemah.

# Kita banyak terdedah kepada bahan toksik. Periuk kuali kita masak, sabun syampoo dan minyak wangi kita guna. Mainan anak-anak kita. Macam-macam sebenarnya boleh rosakkan badan.

Semua faktor-faktor ini sebabkan badan kita jadi STRESS.Bukan saja emosi kita stres.

Fizikal kita stress.
Mental kita stres.
Jiwa spiritual kita stres.

Berbalik lah kepada lifestyle fitrah. Pulihkan perut, sebab itu punca penyakit.

Jangan tunggu sampai terlambat.
Ubat paling hebat pun tak mampu rawat
Cegah sebelum padah.

Sumber : Hafiz Sulaiman


Elak Suami Curang, Ketahui Cara Bentuk Hubungan Lebih Intim

Meskipun tidak mahu perkara ini berlaku namun hal yg sebaliknya boleh berlaku sekiranya suami isteri lemah dalam menghadapi godaan. Lebih memburukkan lagi jika pasangan iaitu isteri sendiri memberikan peluang atau memberikan suatu persekitaran utk menyebabkan berlakunya kecurangan. Jadi bagaimana hendak mengelakkan suami anda berlaku curang, berikut adalah tips yg mesti diketahui oleh setiap isteri mahupun suami.

1) Selalu berpenampilan Menarik
Setelah menjalani alam rumahtangga bertahun-tahun, penampilan diri selalunya diabaikan. Keinginan untuk menarik perhatian pasangan pun semakin pupus. Namun begitu bila berada diluar seperti ditempat kerja, penampilan kita selalunya berbeza.

Kita cukup mengambil berat soal penampilan bila berhadapan dgn orang lain terutamanya jika ada yg memuji. Puji-pujjian ini ini merupakan salah satu punca yang memungkinkan berlakunay kecurangan.

2) Kehidupan Seks Yang Sihat
Memenuhi keperluan seks pasangan sgt penting utk menjaga perkahwinan tetap utuh. Banyak kes penceraian atau perkahwinan runtuh akibat masalah seks suami isteri. Jika anda menghadapi masalah yang berkaitan dengannya, berusahalah untuk mengatasinya secepat yang mungkin.

3) Persamaan
Menikahlah dengan lelaki atau pasangan yang anda rasa sama dengan anda. Sama dalam erti, sama menariknya, berpendidikan setara dan memiliki pendapatan yang hampir sama. Percaya atau tidak, persamaan yang banyak antara suami isteri dapat mengecilkan kecenderungan untuk berlakunya kecurangan.

4) Waspada
Jika anda mengesan pasangan anda berlaku curang, jangan ragu untuk menyiasatnya. Kecurangan akan berlangsung lebih lama jika pasangan anda berasa senang dan jauh dari jangkauan anda. Jangan biarkan perkara ini berlaku dalam perkahwinan anda.

5) Waktu Hanya Berdua.
Ada pasangan menganggap perkara ini sebagai perkara remeh temeh. Waktu romantis hanya utk anda berdua sekurang-kurangnya seminggu sekali cukup penting untuk membuatkan hubungan suami isteri bertambah erat.

6) Mencari Kaunselor
Jangan ragu utk mendapat khidmat dpd kaunselor ataupun org tgh sekiranya merasakan hubungan anda menghadapi masalah atau ada masalah yg sukar utk diatasi. Kebun bunga tidak akan nampak segar dan indah tanpa disiram dan dipupuk.
Begitu pula dgn perkahwinan. Jika bukan anda berdua yg bersikap proaktif dlm menjaga keutuhan rumahtangga, siapa lagi yg anda harapkan?

7) Menghargai Pasangan
Hargailah pasangan, kerana penghargaan akan dibalas dgn kesetiaan. Ucaplah terimakasih setiap kali pasangan membantu anda. Sekali sekala berilah hadiah buat suami ataupun isteri sebagai tanda anda menghargai apa yg dilakukan.

8) Bersahabat Dengan Teman-Teman Pasangan
Sekiranya pasangan curang, anda lebih cepat mengetahuinya dan tindakan segera boleh cepat diambil sebelum segala-galanya terlambat. Jadikan teman-teman pasangan anda sebagai teman anda sendiri.


Ibu-Ibu Ikut Cara Ini Jika Mahu Hilangkan Bau Hapak Pada Baju. Guna 3 Bahan Ini Sahaja, Wow Cukup Mudah!

Baju berbau hapak boleh menyebabkan anda kurang selesa terutama apabila berada di tempat ramai orang. Masalah ini berlaku mungkin disebabkan baju tersebut disimpan terlalu lama atau tidak kering dengan betul sebelum anda menyimpannya di dalam almari.

Berikut tiga tip untuk pastikan baju dalam almari anda tidak berbau hapak tanpa mengeluarkan kos yang banyak.

1. Serbuk kopi – Serbuk kopi mampu menyerap bau yang kurang menyenangkan. Isi serbuk kopi ke dalam bekas atau tin yang bertutup, tebuk lubang di bahagian atas tin tersebut dan simpan di dalam almari. Tak perlu isi serbuk kopi tu penuh satu tin, separuh pun boleh.

2. Sabun buku – Sabun yang terdedah pada suhu bilik, mampu menghasilkan bau yang kuat untuk menjadikan bau pakaian anda lebih wangi. Pilih jenis bau sabun kesukaan anda dan letakkan sabun itu di atas satu lapisan kain nipis di dalam almari.

3. Uncang herba – Isi uncang kapas dengan herba kesukaan anda. Contohnya bunga lavender atau serai, kemudian gantungkan atau letakkan di dalam almari yang bertutup.

Sumber: Era fm